tripathysagar/odia_wiki huggingface dataset:
ଶପଥ ଅଧିନିୟମ,୧୯୬୯ ହେଉଛି ଭାରତରେ ନ୍ୟାୟୀକ ଶପଥ ଏବଂ କେତେକ ଅନ୍ୟ ପ୍ରୟୋଜନ ସମ୍ବନ୍ଧୀ ବିଧିର ଏକୀକରଣ ଏବଂ ସଂଶୋଧନ ନିମିତ୍ତ ୧୯୬୯ ମସିହାରେ ଭାରତୀୟ ସଂସଦଦ୍ୱାରା ପାରିତ ଏକ ଅଧିନିୟମ । ତେବେ ଏଥିରେ ଥିବା କୌଣସି ବିଷୟ ସଶସ୍ତ୍ର ସେନା, ସାମରିକ ଅଦାଲତ ସମ୍ମୁଖରେ ଥିବା କାର୍ଯ୍ୟନିର୍ବାହୀ ଅଧିକାରୀ କିମ୍ବା କେନ୍ଦ୍ର ସରକାରଙ୍କଦ୍ୱାରା ବିହିତ ଶପଥ, ପ୍ରତିଜ୍ଞାନ ବା ଘୋଷଣାମାନଙ୍କ ପ୍ରତି ଲାଗୁ ହେବ ନାହିଁ । ଅଧିନିୟମ ବିଷୟରେ ଧାରା ୪ ଅନୁସାରେ- ସମସ୍ତ ସାକ୍ଷୀ, ସମସ୍ତ ଅନୁବାଦକ ଏବଂ ଜୁରୀମାନନକଦ୍ୱାରା ଶପଥ ବା ପ୍ରତିଜ୍ଞାନମାନ ଏହି ଅଧିନିୟମ ଅନୁଯାୟୀ କରାଯିବ । ପରନ୍ତୁ ଯେଉଁଠାରେ ସାକ୍ଷୀ ଜଣେ ଶିଶୁ ଅଟନ୍ତି, ଅଥବା ଯେଉଁଠାରେ ନ୍ୟାୟାଳୟଙ୍କ ଉପଲବଧୀ ହୁଏ ଯେ ସେହି ଶିଶୁ ସାକ୍ଷୀ ଶପଥର ପ୍ରକୃତି ବୁଝିପାରୁନାହାନ୍ତି ସେହି କ୍ଷେତ୍ରରେ ଏହି ଭଳି ସାକ୍ଷିମାନଙ୍କ ପ୍ରତି ଏହି ଅଧିନିୟମର ଉପରୋକ୍ତ ଧାରା ଲାଗୁ ହେବ ନାହିଁ । ଧାରା ୬ (୧) ଅନୁସାରେ- ଧାରା ୪ ଅଧୀନରେ କରାଯାଇଥିବା ସମସ୍ତ ଶପଥ ଏବଂ ପ୍ରତିଜ୍ଞାନ ମାମଲାଟିର ପରିସ୍ଥିତି ଦୃଷ୍ଟେ ଦିଆଯାଇଥିବା ଫର୍ମମାନଙ୍କ ମଧ୍ୟରୁ ଯେଉଁଟି ଯଥାର୍ଥ ମନେ ହେବ ସେହି ଫର୍ମ ଅନୁସାରେ ଦିଆଯିବ  । ନୂତନ ଅଧିନିୟମର ଧାରା ୯ (୧) ଅନୁସାରେ ଏହି ଅଧିନିୟମ ଲାଗୁ ହେବା ସହ ଭାରତୀୟ ଶପଥ୍ ଅଧିନିୟମ, ୧୮୭୩ ନିରସିତ ହେଲା  । ଅନୁସୂଚୀ  (ଧାରା ୬ ଦେଖନ୍ତୁ) ଶପଥ ବା ପ୍ରତିଜ୍ଞାନର ଫର୍ମ ଫର୍ମ ନଂ-୧  ସାକ୍ଷୀ   "ମୁଁ ଈଶ୍ୱରଙ୍କ ନାମରେ ଶପଥ କରୁଅଛି ଯେ ମୁଁ ଯାହା କହିବି ସତ୍ୟ କହିବି, ସଂପୂର୍ଣ୍ଣ ସତ୍ୟ କହିବି ଏବଂ ସତ୍ୟ ଭିନ୍ନ ଆଉ କିଛି କହିବି ନାହିଁ ।" ଫର୍ମ ନଂ-୨  ଜୁରୀ ସଦସ୍ୟ   "ମୁଁ ଈଶ୍ୱରଙ୍କ ନାମରେ ଶପଥ କରୁଅଛି ଯେ ମୁଁ ରାଜ୍ୟ ଓ ବିଚାରାଧୀନ ବନ୍ଦୀ ଯେଉଁମାନଙ୍କର ଭାର ମୁଁ ଗ୍ରହଣ କରିବି, ସେମାନଙ୍କ ମଧ୍ୟରେ ଉତ୍ତମରୂପେ ଏବଂ ସତ୍ୟପୂର୍ବକ ବିଚାର କରିବି ଓ ସତ୍ ଅଭିମତ ପ୍ରଦାନ କରିବି ଏବଂ ସାକ୍ଷ୍ୟ ଅନୁଯାୟୀ ସତ୍ ‌ ଅଭିମତ ଦେବି ।" ଫର୍ମ ନଂ-୩  ଅନୁବାଦକ   "ମୁଁ ଈଶ୍ୱରଙ୍କ ନାମରେ ଶପଥ କରୁଅଛି ଯେ ମୁଁ ଉତ୍ତମ ରୂପେ ଏବଂ ସତ୍ୟ ପୂର୍ବକ ଅନୁବାଦ କରିବି ଏବଂ ସାକ୍ଷୀମାନଙ୍କୁ ପଚରାଯାଉଥିବା ସମସ୍ତ ପ୍ରଶ୍ନ ଏବଂ ସେମାନଙ୍କଦ୍ୱାରା ଦିଆଯାଉଥିବା ସାକ୍ଷ୍ୟକୁ ସ୍ପଷ୍ଟ କରିଦେବି ଏବଂ ଅନୁବାଦ ପାଇଁ ମୋତେ ଦିଆଯାଇଥିବା ସମସ୍ତ ଦସ୍ତାବିଜ ସଠିକ ଭାବେ ଏବଂ ନିର୍ଭୁଲ ଭାବେ ଅନୁବାଦ କରିବି । ଫର୍ମ ନଂ-୪ ଶପଥ ପତ୍ର   "ମୁଁ ଈଶ୍ୱରଙ୍କ ନାମରେ ଶପଥ କରୁଅଛି ଯେ ମୁଁ ତାହା ମୋର ନାମ ଏବଂ ଦସ୍ତଖତ  (ବା ଚିହ୍ନ) ଅଟେ ଏବଂ ମୋର ଏହି ଶପଥ ପତ୍ରର ବିଷୟବସ୍ତୁ ସତ୍ୟ ଅଟେ  ।
ଫ୍ଲୁଫେନାଜିନ, ବିକ୍ରୟ ହେଉଥିବା ଏକ ନାମ ପ୍ରଲିକ୍‌ସିନ ଏକ ଆଣ୍ଟିସାଇକୋଟିକ ବା ମନୋବିକ୍ଷିପ୍ତରୋଧୀ ଔଷଧ । ଏହା ସିଜୋଫ୍ରେନିଆ ଭଳି ଦୀର୍ଘକାଳୀନ ସାଇକୋସିସ ରୋଗ ଚିକିତ୍ସାରେ ବ୍ୟବ‌ହାର କରାଯାଏ । ଏହା ପାଟିରେ ବା ମାଂସପେଶୀ ଇଞ୍ଜେକସନ ଓ ଚର୍ମତଳ ଇଞ୍ଜେକସନ ଆକାରରେ ଦିଆଯାଏ । ଏହାର ଦୀର୍ଘକାଳୀନ ଇଞ୍ଜେକସନ ସଂସ୍କରଣ ୪ ସପ୍ତାହ ପର୍ଯ୍ୟନ୍ତ କାମ କରିପାରେ । ସାଧରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଚଳପ୍ରଚଳ ସମସ୍ୟା , ନିଦୁଆ (ଶମନ) ଭାବ ଓ ଓଜନ ବୃଦ୍ଧି ଦେଖାଯାଏ  । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସ୍ଥାୟୀ ଚଳପ୍ରଚଳ ଅସୁବିଧା , ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ ଓ ସ୍ୱଳ୍ପ ଶ୍ୱେତ ରକ୍ତ କଣିକା ମୂଖ୍ୟତଃ ଦେଖାଯାଏ । ବୟସ୍କ ଲୋକଙ୍କର ଡିମେନସିଆ ଯୋଗୁ ସାଇକୋସିସ ଦେଖାଯାଏ ଓ ଏହା ଫଳରେ ମୃତ୍ୟୁ ସଙ୍କଟ ବଢ଼ିଯାଏ । ପ୍ରୋଲାକ୍ଟିନ ସ୍ତର ବୃଦ୍ଧି ହେବା ଫଳରେ ଦୁଧ ତିଆରି ହୋଇଯାଏ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ନୁହେଁ । ଫେନିଥିଆଜିନ ଶ୍ରେଣୀର ଫ୍ଲୁଫେନାଜିନ ଏକ ମନୋବିକ୍ଷିପ୍ତରୋଧୀ ଔଷଧ । ଏହାର କାର୍ଯ୍ୟ ପ୍ରଣାଳୀ ସ୍ପଷ୍ଟ ନ ଥିଲେ ମଧ୍ୟ ଡୋପାମିନ ଆଣ୍ଟାଗୋନିସ୍ଟ ଭାବେ କାମ କରୁଥିବା ବିଶ୍ୱାସ କରାଯାଏ । ଫ୍ଲୁଫେନାଜିନ ପ୍ରଥମେ ସନ ୧୯୫୯ରେ ବ୍ୟବ‌ହୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଗୋଟିଏ ରୋଗୀ ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ଦୈନିକ ୦.୨୨ରୁ ୦.୪୨ଡଲାର ଖର୍ଚ୍ଚ ହୁଏ । ଦୀର୍ଘ କାର୍ଯ୍ୟକାରୀ ଔଷଧର ଇଞ୍ଜେକସନ ମୂଲ୍ୟ ୨୦୧୪ରେ ୦.୨୦ରୁ ୬.୨୦ଆମେରିକୀୟ ଡଲାର ଥିଲା ।
ଅଗଝୋଳ ଗାଁ ଓଡ଼ିଶାର ଗଞ୍ଜାମ ଜିଲ୍ଲାର ଭଞ୍ଜନଗର ବ୍ଲକ ଅନ୍ତର୍ଗତ ଭଞ୍ଜନଗର ଥାନା ଅଧୀନରେ ଥିବା ଏକ ଗାଆଁ । ଗମନାଗମନ ଏହା ଭଞ୍ଜନଗର ନିକଟରେ ଅବସ୍ଥିତ । ଏହା ଭଞ୍ଜନଗରଠାରୁ ୩ କି.ମି. ଦୂରରେ ଅବସ୍ଥିତ । ବିଶେଷତା ଏହି ଗାଆଁରେ ଏକ ଅଗ୍ନିଶମ ସେବା କେନ୍ଦ୍ର ଅଛି । ଶିକ୍ଷା ସ୍କୁଲ ଏହି ଗ୍ରାମରେ ଏକ ଉଚ୍ଚ ପ୍ରାଥମିକ ବିଦ୍ୟାଳୟ ରହିଛି । ଅନ୍ୟାନ୍ୟ ଏହି ଗାଆଁର ବାସିନ୍ଦା  'ବିକ୍ରମ କେଶରୀ ଆରୁଖ'  ବିଜୁ ଜନତା ଦଳର ବିଧାୟକ । ସେ ଓଡ଼ିଶାଆଇନମନ୍ତ୍ରୀ ଭାବେ ପଦଭାର ସମ୍ଭାଳୁଛନ୍ତି । ପର୍ଯ୍ୟଟନ ଏହି ଗାଆଁଠାରୁ ଅଳ୍ପ ଦୂରରେ ରଘୁନାଥ ମନ୍ଦିର ଅଛି । ଏଠାରେ ପ୍ରତିବର୍ଷ ଶ୍ରୀରାମ ନବମୀ ଓ ଠାକୁରାଣୀ ଯାତ୍ରା ଅନୁଷ୍ଠିତ ହୋଇଥାଏ ।
ଝଡ଼ ବାୟୁମଣ୍ଡଳର ଏକ ବିକ୍ଷୁବ୍ଧ ଅବସ୍ଥା ଯେଉଁଥିରେ ଏହାର ପୃଷ୍ଠତଳରେ ଆଲୋଡ଼ନ ହୁଏ । ଏଥିରେ ଜଳବାୟୁ ଅବସ୍ଥାର ପରିବର୍ତ୍ତନ ଘଟି ତୀବ୍ର ବେଗରେ ପବନ ସଞ୍ଚାଳନ ହୁଏ, ବର୍ଷା, କୁଆପଥର, ବିଜୁଳି, ତୋଫାନ, ତୁଷାରପାତ ଇତ୍ୟାଦି ହୋଇପାରେ । ଏହାକୁ ଆଟଲାଣ୍ଟିକ ଓ ନର୍ଥ-ଇଷ୍ଟ୍ ପାସିଫିକରେ ହରିକେନ୍ ନାମ, ନର୍ଥ- ୱେଷ୍ଟ ପାସିଫିକରେ ଟାଇଫୁନ୍ ନାମ, ସାଉଥ୍ ପାସିଫିକ୍ ଓ ଭାରତ ମହାସାଗରରେ ସାଇକ୍ଲୋନ ନାମରେ ଡକାଯାଏ । ଏହାଦ୍ୱାରା ଲୋକମାନଙ୍କର ଧନ ଜୀବନ ଉପରେ ବହୁତ ବିଯୁକ୍ତାତ୍ମକ ପ୍ରଭାବ ପଡ଼େ । ପ୍ରସ୍ତୁତି ମଝିରେ ଲଘୁଚାପ ଓ ଚତୁର୍ଦ୍ଦିଗରେ ଗୁରୁଚାପ ରହିଲେ ଝଡ଼ ତିଆରି ହୁଏ । ଏହିପରି ପରଷ୍ପର ବିରୋଧୀ ଚାପ ପବନ ସୃଷ୍ଟି କରେ ଓ ଫଳରେ ଝଡ଼ ମେଘ ସୃଷ୍ଟି ହୁଏ । ଉତ୍ତପ୍ତ ଭୂମିରୁ ଉତ୍ତପ୍ତ ବାୟୁ ଉପରକୁ ଉଠିଲେ ଘୁର୍ଣ୍ଣିବାତ୍ୟା ତିଆରି ହୁଏ ।
ରମଣଦୀପ ସିଂହ ଗ୍ରେୱାଲ ଜନ୍ମ 8 ଅଗଷ୍ଟ , 1971 ଚଣ୍ଡିଗଡ   ଜଣେ ଭାରତୀୟ ପୂର୍ବତନ ହକି ଖେଳାଳି । ସେ ଜଣେ ନାଧ୍ୟ ଭାଗ ଖେଳାଳି ଥିଲେ। ସେ ଭାରତୀୟ ଜାତୀୟ ଦଳକୁ 1995ରେ ଆସିଥିଲେ । ସେ ଅଟାଳନ୍ଟାରେ 1996ରେ ହେଇଥିବା ଅଲିମ୍ପିକରେ ଭାଗ ନେଇଥିଲେ । ସେଥିରେ ଭାରତ ଅଷ୍ଟମ ସ୍ଥାନରେ ରହିଥିଲା । ପରେ ଅଷ୍ଟ୍ରେଲିଆର ସିଡନୀଠାରେ ହେଇଥିବା ଅଲିମ୍ପିକରେ ସେ ଅଧିନାଯକ ହେଇଥିଲେ ଓ ଭାରତ ସେଥିରେମଧ୍ୟ ବିଫଳ ହେଇ ସପ୍ତମ ସ୍ଥାନରେ ରହିଥିଲା ।
ବିସମଥ ସବସାଲିସିଲେଟ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ପେପ୍ଟୋ-ବିସ୍ମୋଲ୍, ଏକ ଔଷଧ ଯାହା ତରଳ ଝାଡ଼ା, ଅଇ, ଅଜିର୍ଣ୍ଣ ଓ ବୁକୁଜ୍ୱାଳା ପାଇଁ ବ୍ୟବହୃତ ହୁଏ । ବୁକୁଜ୍ୱାଳା ପାଇଁ ଏହାର ବ୍ୟବହାର ବ୍ରିଟେନରେ ସାଧାରଣତଃ ସୁପାରିଶ କରାଯାଏ ନାହିଁ । ହେଲିକୋବ୍ୟାକ୍ଟର ପାଇଲୋରି ସଂକ୍ରମଣର ଚିକିତ୍ସା ପାଇଁ ଏହା ଅନ୍ୟାନ୍ୟ ଔଷଧ ସହିତ ଏହା ବ୍ୟବହୃତ ହୁଏ । ଏହା ତରଳ କିମ୍ବା ଟାବଲେଟ୍ ଭାବରେ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଏକ କଳା ଜିଭ କିମ୍ବା ଗାଢ଼ ମଳ ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ରେ ସିଣ୍ଡ୍ରୋମ ଏବଂ ସ୍ନାୟୁଗତ ସମସ୍ୟା ଅନ୍ତର୍ଭୁକ୍ତ ହୋଇପାରେ। ଆସ୍ପିରିନ୍‌ରେ ଆଲର୍ଜି ଥିବା ବ୍ୟକ୍ତିଙ୍କଠାରେ ଏହା ବ୍ୟବହାର କରାଯିବା ଉଚିତ ନୁହେଁ ଏବଂ ବଡ଼ ମାତ୍ରାରେ ଗ୍ରହଣ କଲେ ସାଲିସିଲାଟ୍ ବିଷକ୍ରିୟା ହୋଇପାରେ  ଗର୍ଭଧାରଣର ଶେଷ ତୃତୀୟାଂଶରେ ଦେଲେ ଏହା ଶିଶୁକୁ କ୍ଷତି ପହଞ୍ଚାଇପାରେ । ଏହା ପେଟ ଭିତରେ ଏକ ପ୍ରତିରକ୍ଷା ଆବରଣ ସୃଷ୍ଟି କରି କାର୍ଯ୍ୟକ୍ଷମ ହୁଏ । ୧୯୧୦ ଦଶକରେ ବିସମଥ ସବସାଲିସିଲେଟ ଚିକିତ୍ସା ବ୍ୟବହାରରେ ଆସିଥିଲା । ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ । ଏହାକୁ ଏକ  " ଆଣ୍ଟାସିଡ୍ "  ଭାବରେ ବର୍ଣ୍ଣନା କରାଯାଉଥିବାବେଳେ ଏହାର ଆଣ୍ଟାସିଡ୍ ଗୁଣ ନାହିଁ । ଯୁକ୍ତରାଷ୍ଟ୍ରରେ ୨୬୨ ମିଗ୍ରାର ୩୦ଟି ବଟିକାର ଦାମ ୧୧ ଡଲାର ଅଟେ ।
ରଶ୍ମି ରାଉଳ ଜଣେ ଓଡ଼ିଆ ଔପନ୍ୟାସିକା । ସେ ୨୦୦୪ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ତାଙ୍କ ରଚିତ ଉପନ୍ୟାସ ଏଠି ଗୋଟେ ଗାଁ ଥିଲା ପାଇଁ ସେ ଏହି ପୁରସ୍କାର ପାଇଥିଲେ । ଶିକ୍ଷା ରଶ୍ମି ରାଉଳ ଉତ୍କଳ ବିଶ୍ୱବିଦ୍ୟାଳୟରେ ପାଠ ପଢ଼ୁଥିଲେ । ପଢ଼ା ସରିବା ପରେ ସେ ସରକାରୀ ଚାକିରିଆ ରୂପେ କାର୍ଯ୍ୟ କରୁଛନ୍ତି । ସାହିତ୍ୟକୃତି ରଶ୍ମି ରାଉଳଙ୍କର ଉପନ୍ୟାସ ଗୋଟିଏ ଭଲ ଦିନ ୧୯୯୯ ମସିହାରେ ଭୁବନେଶ୍ୱରର ଅପୂର୍ବା ପ୍ରକାଶନଦ୍ୱାରା ପ୍ରକାଶିତ ହୋଇଥିଲା । ଏହାପରେ ୨୦୦୨ ମସିହାରେ ଭୁବନେଶ୍ୱରର ବିରୂପା ପବ୍ଲିକେଶନଦ୍ୱାରା ପ୍ରକାଶିତ ହୋଇଥିଲା ଚେନାଏ ଆକାଶ ପାଇଁ ଓ ଅପୂର୍ବା ପ୍ରକାଶନଦ୍ୱାରା ପ୍ରକାଶିତ ହୋଇଥିଲା ସବୁଜ ଅନ୍ଧାର । ୨୦୦୩ ମସିହାରେ କଟର ପାଦଟୀକାଦ୍ୱାରା ତାଙ୍କ ଉପନ୍ୟାସ ଅନ୍ତରଙ୍ଗ ଦୀର୍ଘଶ୍ୱାସ ପ୍ରକାଶିତ ହୋଇଥିଲା । ୨୦୦୪ ମସିହାରେ ତାଙ୍କ ରଚିତ ଉପନ୍ୟାସ ଏଠି ଗୋଟେ ଗାଁ ଥିଲା ପ୍ରକାଶ ପାଇଥିଲା, ଯାହା ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ୨୦୦୮ ମସିହାରେ କଟକର ବିଦ୍ୟାପୁରୀଦ୍ୱାରା ପ୍ରକାଶ ପାଇଥିଲା ତାଙ୍କ ଉପନ୍ୟାସ ମା ଝିଅଙ୍କ ଆକାଶ । ୨୦୧୦ ମସିଅରେ ଖୋର୍ଦ୍ଧାର ଅନିଷା ପ୍ରକାଶନଦ୍ୱାରା ପ୍ରକାଶ ପାଇଥିଲା ତାଙ୍କ ଉପନ୍ୟାସ କହିବାକୁ ଥିଲାବୋଲି । ୨୦୧୧ ମସିହାରେ କଟକର ଓଡ଼ିଆ ବୁକ୍ ଏମ୍ପୋରିୟମଦ୍ୱାରା ପ୍ରକାଶ ପାଇଥିଲା ତାଙ୍କ ଉପନ୍ୟାସ ତିନିଗାର ସେପାଖର ସତୀ । ରଚନା ଗୋଟିଏ ଭଲ ଦିନ - ୧୯୯୯  (ଅପୂର୍ବା ପ୍ରକାଶନ, ଭୁବନେଶ୍ୱର) ଚେନାଏ ଆକାଶ ପାଇଁ - ୨୦୦୨  (ବିରୂପା ପବ୍ଲିକେଶନ, ଭୁବନେଶ୍ୱର) ସବୁଜ ଅନ୍ଧାର - ୨୦୦୨  (ଅପୂର୍ବା ପ୍ରକାଶନ, ଭୁବନେଶ୍ୱର) ଅନ୍ତରଙ୍ଗ ଦୀର୍ଘଶ୍ୱାସ - ୨୦୦୩  (ପାଦଟୀକା, କଟକ) ଏଠି ଗୋଟେ ଗାଁ ଥିଲା - ୨୦୦୪  (ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର) ମା ଝିଅଙ୍କ ଆକାଶ - ୨୦୦୮  (ବିଦ୍ୟାପୁରୀ, କଟକ) କହିବାକୁ ଥିଲାବୋଲି - ୨୦୧୦  (ଅନିଷା ପ୍ରକାଶନ, ଖୋର୍ଦ୍ଧା) ତିନିଗାର ସେପାଖର ସତୀ - ୨୦୧୧  (ଓଡ଼ିଆ ବୁକ୍ ଏମ୍ପୋରିଅମ୍, କଟକ) ପୁରସ୍କାର ଓ ସମ୍ମାନ ୨୦୦୪ ମସିହାରେ ରଶ୍ମି ରାଉଳଙ୍କୁ ତାଙ୍କ ରଚିତ ଉପନ୍ୟାସ ଏଠି ଗୋଟେ ଗାଁ ଥିଲା ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା  ।
ପୁରୁଷୋତ୍ତମ ନାୟକ  (୯ ମାର୍ଚ୍ଚ ୧୯୧୧ - ୧୬ ନଭେମ୍ବର ୨୦୧୪) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ  । ୧୯୩୪ରେ ମହାତ୍ମା ଗାନ୍ଧୀଙ୍କ ସହ ମିଶି ସେ ଓଡ଼ିଶା ପଦଯାତ୍ରା କରିଥିଲେ । ବିଭିନ୍ନ ଜନସଭାରେ ଯୋଗଦେଇ ଭାରତୀୟ ଜାତୀୟ କଂଗ୍ରେସର ନୀତି ଓ ସ୍ୱାଧୀନତା ସଂଗ୍ରାମ ସମ୍ବନ୍ଧରେ ଜ୍ଞାନ ଆହରଣ କରିଥିଲେ । ଗାନ୍ଧିଙ୍କ ସଙ୍ଗେ ମିଶି ସେ ସ୍ୱଦେଶୀ ଆନ୍ଦୋଳନରେ ଅଂଶ ଗ୍ରହଣ କରିଥିଲେ । ୧୯୪୦ ମସିହାରେ ଗାନ୍ଧୀଙ୍କ ଆହ୍ୱାନରେ ସେ ବ୍ୟକ୍ତିଗତ ସତ୍ୟାଗ୍ରହରେ ସାମିଲ ହୋଇ ପ୍ରଥମେ ୩ ମାସ, ଦ୍ୱିତୀୟ ଥର ୫ ମାସ ଓ ତୃତୀୟ ଥର ୬ ମାସ ଧରି କାରାଦଣ୍ଡ ଭୋଗିଥିଲେ । ୧୯୪୨ ମସିହାରେ ଭାରତ ଛାଡ଼ ଆନ୍ଦୋଳନରେ ଯୋଗଦେଇ ଗିରଫ ପରୱାନାକୁ ଏଡ଼ାଇବା ପାଇଁ ସେ ଆତ୍ମଗୋପନ କରିଥିଲେ । ୧୯୪୯ରେ ଫୋର୍ଡ଼ ଫାଉଣ୍ଡେସନ ଯୋଜନାରେ ଗଠିତ କମିଟିର ସଭାପତି ଦାୟିତ୍ୱ ତୁଲାଇଥିଲେ । ଏଥି ସହିତ ୧୨ବର୍ଷ ପାଇଁ କଟକ ଜିଲ୍ଲା କଂଗ୍ରେସ କମିଟିର ସମ୍ପାଦକ ଓ ୧୯୫୩-୧୯୫୬ ପର୍ଯ୍ୟନ୍ତ କେନ୍ଦ୍ରାପଡ଼ାର ବିଧାୟକ ଥିଲେ । ୧୯୫୮-୧୯୬୨ ପର୍ଯ୍ୟନ୍ତ ଡେରାବିଶ ପଞ୍ଚାୟତ ସମିତି ସଭାପତି, ୧୯୫୯-୬୯ ପର୍ଯ୍ୟନ୍ତ ଓଡ଼ିଶା ଝୋଟ ବାଣିଜ୍ୟ ସମବାୟ ସମିତିର ସଭାପତି, ୧୯୫୮-୭୩ ପର୍ଯ୍ୟନ୍ତ କେନ୍ଦ୍ରାପଡ଼ା ପାୱାରଲୁମ ସମବାୟ ସମିତି, ୮ ବର୍ଷ ଧରି ଅଖିଳ ଭାରତ ସ୍ୱାଧୀନତା ସଂଗ୍ରାମୀ ସମିତିର ଉପସଭାପତି, ୬ବର୍ଷ ଧରି ରାଜ୍ୟ ସ୍ୱାଧୀନତା ସଂଗ୍ରାମୀ ସମିତିର ସଭାପତି ଓ ରାଜ୍ୟ ଭୂଦାନ ଯଜ୍ଞ ସମିତିର ସରକାରୀ ମନୋନୀତ ସଭ୍ୟ ଥିଲେ । ଜୀବନୀ ପରିବାର ନାୟକ ୧୯୧୧ ମାର୍ଚ୍ଚ ୯ ତାରିଖରେ କେନ୍ଦ୍ରାପଡ଼ା ଜିଲ୍ଲା ଡେରାବିଶ ପଞ୍ଚାୟତ ସମିତି ସନ୍ଥପୁରା ଗ୍ରାମରେ ପିତା କୃଷ୍ଣଚନ୍ଦ୍ର ନାୟକ ଔରସରୁ ଓ ମାତା ମାଳତୀ ଦେବୀଙ୍କଠାରୁ ଜନ୍ମଗ୍ରହଣ କରିଥିଲେ । ବାପା ମା ଙ୍କ ୫ ଜଣ ସନ୍ତାନଙ୍କ ମଧ୍ୟରୁ ସେ ଦ୍ୱିତୀୟ ସନ୍ତାନ । ବାଲ୍ୟକାଳରୁ ସେ ଭାରତର ସ୍ୱାଧୀନତା ସଂଗ୍ରାମରେ ଭାଗନେଇଥିଲେ । ତାଙ୍କ ବଡ଼ ପୁଅ ନିରଞ୍ଜନ ଏବଂ ସାନ ପୁଅ ବିଚିତ୍ରାନନ୍ଦ । ୨୦୧୪ ମସିହା ନଭେମ୍ବର ୧୬ ତାରିଖରେ କଟକ ଶ୍ରୀରାମଚନ୍ଦ୍ର ଭଞ୍ଜ ଡାକ୍ତରଖାନାରେ ୧୦୪ ବର୍ଷ ବୟସରେ ତାଙ୍କ ଦେହାନ୍ତ ହୋଇଥିଲା । ରାଷ୍ଟ୍ରୀୟ ମର୍ଯ୍ୟାଦା ସହ ତୋପ ସଲାମି ଦେଇ ତାଙ୍କର ଅନ୍ତିମ ସଂସ୍କାର କରାଯାଇଥିଲା ।
ଇବ୍ରିଟୁମୋମାବ  (ଇଂରାଜୀ ଭାଷାରେ ), ଜେଭାଲିନ୍ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ନନ୍-ହଜକିନ୍ସ ଲିମ୍ଫୋମା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ରିଟକ୍ସିମାବ ଔଷଧ ଚିକିତ୍ସା ପରେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଲାଲ ରକ୍ତ କଣିକା, ସ୍ୱଳ୍ପ ଶ୍ୱେତ ରକ୍ତ କଣିକା, କମ୍ ପ୍ଲାଟେଲେଟ୍, ଦୁର୍ବଳତା, ଜ୍ୱର ଏବଂ ଅଇ ଲାଗେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଷ୍ଟିଭେନ୍ସ-ଜନସନ ସିଣ୍ଡ୍ରୋମ ଏବଂ ମାୟେଲୋଡିସପ୍ଲାଷ୍ଟିକ୍ ସିଣ୍ଡ୍ରୋମ ହୋଇପାରେ । ଏହା ରେଡିଓଆକ୍ଟିଭ୍ ଉପାଦାନ ଇଟ୍ରିଅମ-୯୦  ( -90) ସହିତ ସଂଯୁକ୍ତ ହୋଇଥିବା ଏକ ମୋନୋକ୍ଲୋନାଲ ଆଣ୍ଟିବଡି  । ବି କୋଷଗୁଡ଼ିକରେ ମିଳୁଥିବା ସିଡି୨୦  ( 20) ସହିତ ମୋନୋକ୍ଲୋନାଲ ଆଣ୍ଟିବଡି ବନ୍ଧନଯୁକ୍ତ ହୋଇ କାର୍ଯ୍ୟକ୍ଷମ ହୁଏ  । ୨୦୦୨ ମସିହାରେ ଯୁକ୍ତରାଷ୍ଟ୍ର ଏବଂ ୨୦୦୪ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଇବ୍ରିଟୁମୋମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହି ଔଷଧର ଏକ ମାତ୍ରାର ମୂଲ୍ୟ ୫୯,୩୦୦ ଡଲାର ଥିଲା । ଖର୍ଚ୍ଚ-ଉପକାରର ପର୍ଯ୍ୟାପ୍ତ ପ୍ରମାଣ ଅଭାବ ହେତୁ ୨୦୦୭ରେ ସ୍କଟଲ୍ୟାଣ୍ଡରେ ଏହାରବ୍ୟବହାର ସୁପାରିଶ କରାଯାଇନଥିଲା ।
ଏୟପ୍ପନ ପିଲ୍ଲାଇ ମାଧବନ ନାୟର  (୧୯୦୫-୧୯୯୦) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ବୈପ୍ଳବିକ ଥିଲେ ଯିଏ ଜାପାନରେ ରହୁଥିବା ସମୟରେ ଭାରତର ସ୍ୱାଧୀନତା ପାଇଁ ଗୁରୁତ୍ୱପୂର୍ଣ୍ଣ କାର୍ଯ୍ୟ କରିଥିଲେ  । ତାଙ୍କୁ  "ନାୟର-ସନ" (ଜାପାନିଜ ସମ୍ମାନଜନକ ସଫିକ୍ସ) ମଧ୍ୟ କୁହାଯାଏ  । ଇତିହାସ ନାୟରଙ୍କ ପ୍ରାଥମିକ ଶିକ୍ଷା କେରଳରେ ହୋଇଥିଲା । କିନ୍ତୁ ତାଙ୍କୁ ୧୮ ବର୍ଷ ବୟସରେ କେରଳ ଛାଡିବାକୁ ପଡିଥିଲା, କାରଣ ସେ ତ୍ରାବଣକୋରରେ ଶିକ୍ଷା ଅଧିକାରୀଙ୍କଦ୍ୱାରା ନିଆଯାଇଥିବା କିଛି ପ୍ରଶାସନିକ ପଦକ୍ଷେପକୁ ବିରୋଧ କରିଥିଲେ । ସେତେବେଳେ ସେ ବ୍ରିଟିଶଙ୍କ ବିରୋଧରେ ମଧ୍ୟ କହିଥିଲେ । ଜାପାନରେ ସେ ଟୋକିଓ ବିଶ୍ୱବିଦ୍ୟାଳୟରେ ଇଞ୍ଜିନିୟରିଂ ଅଧ୍ୟୟନ କରିଥିଲେ । ଜଣେ ଇଞ୍ଜିନିୟର ଭାବରେ କିଛି ସମୟ କାର୍ଯ୍ୟ କରିବା ପରେ ସେ ନିଜ ବ୍ୟକ୍ତିଗତ ସାମର୍ଥ୍ୟରେ ଭାରତର ସ୍ୱାଧୀନତା ସଂଗ୍ରାମରେ ପ୍ରବେଶ କରିଥିଲେ ଏବଂ ଖୁବ ଶୀଘ୍ର ରାଶ ବିହାରୀ ବୋଷଙ୍କ ସହ ମିଶି କାର୍ଯ୍ୟ କରିଥିଲେ । ଯେତେବେଳେ ଜାପାନ ଦ୍ୱିତୀୟ ବିଶ୍ୱଯୁଦ୍ଧରେ ପ୍ରବେଶ କଲା ସେତେବେଳେ ନାୟର, ରାଶ ବିହାରୀ ବୋଷଙ୍କ ମାଧ୍ୟମରେ ଜାପାନରେ ଭାରତୀୟ ସ୍ୱାଧୀନତା ଲିଗ ପ୍ରତିଷ୍ଠା କରିବାରେ ସାହାଯ୍ୟ କରିଥିଲେ ଏବଂ ପରେ ସେ ଓ ରାଶ ବିହାରୀ ବୋଷ ଜାପାନ ସରକାରଙ୍କୁ, ସୁଭାଷ ଚନ୍ଦ୍ର ବୋଷଙ୍କୁ ଜାପାନକୁ ଆଣିବାକୁ ପରାମର୍ଶ ଦେଇଥିଲେ । ସୁଭାଷ ଆସିବା ପରେ ସେ ତାଙ୍କୁ ବିଭିନ୍ନ ଉପାୟରେ ସାହାଯ୍ୟ କରିଥିଲେ । ୧୯୪୯ ମସିହାରେ, ନାୟର ଟୋକିଓର ଗିଞ୍ଜାରେ ଏକ ରେଷ୍ଟୁରାଣ୍ଟ ଖୋଲିଥିଲେ । ସେ ୧୯୮୨ ମସିହାରେ ତାଙ୍କର ଆତ୍ମଜୀବନୀ ଲେଖିଥିଲେ । ଏହାର ଏକମାତ୍ର ବିତରକ ଭାବରେ ଅଶୋକ ଉମା ପବ୍ଲିକେସନ୍ସ ସହିତ ଏହାକୁ ଜାପାନର ଏକ ଇଣ୍ଡିଆନ ଫ୍ରିଡମ ଫାଇଟର: ମେମୋରିସ ଅଫ୍ ଏମ୍ ନାୟାର  (୧୯୮୨) କୁହାଯାଏ  । ଶେଷ ସମୟ ନଭେମ୍ବର ୧୯୮୪ ମସିହାରେ ସମ୍ରାଟ ହିରୋହିତୋଙ୍କଦ୍ୱାରା ନାୟରଙ୍କୁ  "ଅର୍ଡର ଅଫ ସେକ୍ରେଡ ଟ୍ରେଜର"  ପ୍ରଦାନ କରାଯାଇଥିଲା । ୨୨ ଏପ୍ରିଲ ୧୯୯୦ ମସିହାରେ ତାଙ୍କର ଦେହାନ୍ତ ହୋଇଥିଲା । ଚଳଚ୍ଚିତ୍ର ମୋହନଲାଲ ଏବଂ ଜ୍ୟାକି ଚାନଙ୍କ ଅଭିନୀତ ନାୟର-ସାନ ନାମକ ଏକ ଚଳଚ୍ଚିତ୍ରର ଯୋଜନା ତାଙ୍କ ଜୀବନ ଉପରେ ଆଧାରିତ ଅଟେ, ଯାହାର ନିର୍ଦ୍ଦେଶନା ଆଲବର୍ଟ ଆଣ୍ଟୋଏନ କରିଛନ୍ତି ।
ଓଡ଼ିଶାର ବାରିପଦା ସହରର ମଧ୍ୟ ଭାଗରେ ମା ' ଅମ୍ବିକା ଦେବୀଙ୍କ ପ୍ରାଚୀନ ମନ୍ଦିର ଅବସ୍ଥିତ । ମୟୁରଭଞ୍ଜର ତତ୍କାଳୀନ ଭୂୟାଁ ରାଜ ପରିବାରର ଗ୍ରାମ ଦେବତୀ ଭାବେ ମାଆ ଏକଦା ପୂଜା ପାଉଥିଲେ । କିମ୍ବଦନ୍ତୀ ଆମ୍ବିକାଙ୍କ ପ୍ରତିଷ୍ଠା କାଳ ସମ୍ପର୍କରେ କୌଣସି ନିର୍ଦ୍ଦିଷ୍ଟ ପ୍ରମାଣ ମିଳେନାହିଁ । ଓଡ଼ିଶା ଗେଜେଟିଅରରେ ପ୍ରକାଶିତ ତଥ୍ୟ ଅନୁସାରେ, ମୟୁରଭଞ୍ଜର ରଜାମାନଙ୍କ ପୂର୍ବ ରାଜଧାନୀ ଥିଲା ହରିପୁରଗଡ଼ । ଦାମୋଦର ଭଞ୍ଜଙ୍କ ରାଜତ୍ୱ କାଳରେ ରାଜସିଂହସନ ଲୋଭରେ ତାଙ୍କ ସାନ ଭାଇ ଦାଶରଥୀ ଭଞ୍ଜ ମରହଟ୍ଟାଙ୍କୁ ସାହାଯ୍ୟ କରିଥିଲେ ।ଏହି ଭାତୃ ବିବାଦ ଫଳରେ ଦାମୋଦର ଭଞ୍ଜଙ୍କ ମୃତ୍ୟୁ ହେଲା ।ମୃତ ରାଜାଙ୍କ ବିଧବା ପତ୍ନୀ ସୁମିତ୍ରା ଦେବି ମୟୁରଭଞ୍ଜର ଶାସନ ଭରା ଗ୍ରହଣ କଲେ ।ମହାରାଣୀ ହେବାପରେ ସୁମିତ୍ରା ଦେବୀ ୧୮୦୩ରେ ବାରିପଦାକୁ ରାଜଧାନୀ ଉଠାଇ ଆଣିଥିଲେ ।ସେହି ସମୟରେ ଅମ୍ବିକା ଦେବୀଙ୍କ ମନ୍ଦିର ପ୍ରତିଷ୍ଠା ହୋଇଥିବାର ଅନୁମାନ କରାଯାଏ । ପରମ୍ପରା ଅମ୍ବିକା ଦେବୀ ବଡ଼ ପ୍ରତ୍ୟକ୍ଷ ବୋଲି ଲୋକଲୋଚନରୁ ଜଣାଯାଏ ।ଦେବୀଙ୍କ ନିକଟରେ ଉଭୟ ଆମିଷ ଓ ନିରାମିଷ ଭୋଗ ଲାଗି ହୁଏ । ପର୍ବ ପର୍ବାଣି ଦୁର୍ଗାପୂଜା ଓ ମକର ସଂକ୍ରାନ୍ତି ଦେବୀଙ୍କ ମୁଖ୍ୟ ପର୍ବ ।
ଜୀବନରଙ୍ଗ ଓଡ଼ିଆ ଭାଷାର ଏକ ସାହିତ୍ୟ ପତ୍ରିକା। ରଣଧୀର ଦାସ  (୨୩ ସେପ୍ଟେମ୍ବର ୧୯୩୮ - ୭ ଫେବୃୟାରୀ ୨୦୨୨)ଙ୍କ ସମ୍ପାଦନାରେ ଏହା ୪୫ ବର୍ଷ ଧରି ପ୍ରକାଶିତ ହୋଇଥିଲା । ଅଗଷ୍ଟ ୧୯୭୨ରେ ସଙ୍କଳିତ ଏହାର ବିଶେଷାଙ୍କ ଓଡ଼ିଆ କଥାଚିତ୍ରର ପ୍ରଥମ ଇତିହାସ।
ଆନନ୍ଦ ଭବନ ସଂଗ୍ରହାଳୟ ଓ ଅଧ୍ୟୟନ କେନ୍ଦ୍ର ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକଙ୍କ ସ୍ମୃତିଚାରଣ ଉଦ୍ଦେଶ୍ୟରେ ଉଦ୍ଧିଷ୍ଟ ଏକ ଜାତୀୟସ୍ତରୀୟ ସଂଗ୍ରହାଳୟ ଅଟେ । ୨୦୧୮ ମସିହା ମାର୍ଚ୍ଚ ୧୭ ତାରିଖରେ ଭାରତର ରାଷ୍ଟ୍ରପତି ରାମନାଥ କୋବିନ୍ଦ ଏହି ସଂଗ୍ରହାଳୟକୁ ଉଦଘାଟନ କରିଥିଲେ । ବିବରଣୀ ଆନନ୍ଦଭବନ କଟକର ତୁଳସୀପୁର ଅଞ୍ଚଳରେ ଅବସ୍ଥିତ । ବିଜୁ ପଟ୍ଟନାୟକଙ୍କ ପିତା ଲକ୍ଷ୍ମୀନାରାୟଣ ପଟ୍ଟନାୟକଙ୍କଦ୍ୱାରା ୧୯୩୧ ମସିହାରେ ଏହା ନିର୍ମିତ ହୋଇଥିଲା । ୧୯୮୫ରୁ ୧୯୯୦ ମସିହାରେ ମଧ୍ୟରେ ଆନନ୍ଦ ଭବନକୁ ଜନତା ଦଳର ମୁଖ୍ୟ କାର୍ଯ୍ୟାଳୟ ଭାବେ ମଧ୍ୟ ବ୍ୟବହୃତ ହେଉଥିଲା । ଏହି ଘରେ ତାଙ୍କର ପରିବାର ଅନେକ ବର୍ଷ ରହୁଥିବା ସହ ବିଜୁ ପଟ୍ଟନାୟକଙ୍କର ଜନ୍ମ ମଧ୍ୟ ଏହିଠାରେ ହୋଇଥିଲା । ବିଜୁ ପଟ୍ଟନାୟକଙ୍କ ପୁତ୍ର ନବୀନ ପଟ୍ଟନାୟକ ଭୁବନେଶ୍ୱରରେ ନବୀନ ନିବାସ ନିର୍ମାଣ କରିବା ପରେ ମଧ୍ୟ ବିଭିନ୍ନ ରାଜନୈତିକ ବୈଠକ ଏବଂ ବ୍ୟକ୍ତିଗତ ଭେଟ ପାଇଁ ଆନନ୍ଦ ଭବନକୁ ଆସୁଥିଲେ । ନବୀନ ପଟ୍ଟନାୟକ, ଭାଇ ପ୍ରେମ ପଟ୍ଟନାୟକ ଏବଂ ତାଙ୍କ ପୁତ୍ର ଅରୁଣ ପଟ୍ଟନାୟକଙ୍କ ଉଦ୍ୟମରେ ବିଜୁ ପଟ୍ଟନାୟକଙ୍କ ନିଜସ୍ୱ ବାସଭବନ ଆନନ୍ଦ ଭବନକୁ ଏକ ସଂଗ୍ରହାଳୟ ଏବଂ ସ୍ମାରକୀର ମାନ୍ୟତା ମିଳିପାରିଛି । ସଂଗ୍ରହାଳୟ ସଂଗ୍ରହାଳୟଟି ଚାରୋଟି କକ୍ଷବିଶିଷ୍ଟ । ପ୍ରଥମ କକ୍ଷରେ ବିଜୁ ପଟ୍ଟନାୟକଙ୍କର ଓଡ଼ିଆ ଏବଂ ଇଂରାଜୀରେ ଦସ୍ତଖତ, ହାତଲେଖା, ଗ୍ରାମଫୋନ, ତାଙ୍କର ଜାତକ, ଆରାମ ଚଉକି ଏବଂ ତାଙ୍କଦ୍ୱାରା ବ୍ୟବହୃତ ଅନ୍ୟାନ୍ୟ ସାମଗ୍ରୀ ପ୍ରଦର୍ଶିତ କରାଯାଇଛି । ଦ୍ୱିତୀୟ କକ୍ଷରେ ବିଜୁ ପଟ୍ଟନାୟକଙ୍କର ବ୍ୟକ୍ତିଗତ ଏବଂ ବିଭିନ୍ନ ରାଜନେତାଙ୍କ ସହ ବିଭିନ୍ନ ଦୁର୍ଲଭ୍ୟ ଛବି ପ୍ରଦର୍ଶନ କରାଯାଇଛି । ତୃତୀୟ କକ୍ଷରେ ବିଜୁ ପଟ୍ଟନାୟକଙ୍କର ଫଟୋଚିତ୍ର ସହ ଭୋଜନ ପାଇଁ ଉଦ୍ଧିଷ୍ଟ ଟେବୁଲ, ଆଲମାରୀ ଆଦି ରଖାଯାଇଛି । ଚତୁର୍ଥ କକ୍ଷରେ ବିଜୁ ପଟ୍ଟନାୟକଙ୍କର ଖଟ, ପୋଷାକ, ଖବରକାଗଜରେ ପ୍ରକାଶିତ ତାଙ୍କର ବିଭିନ୍ନ ମତାମତ ଆଦି ପ୍ରଦର୍ଶିତ କରାଯାଇଛି । ଏହା ବ୍ୟତୀତ ବିଜୁ ପଟ୍ଟନାୟକଙ୍କଦ୍ୱାରା ବ୍ୟବହୃତ ଶ୍ୱାସନେବା ଯନ୍ତ୍ର, ଅମ୍ଳଜାନ ସିଲିଣ୍ଡର ମଧ୍ୟ ରଖାଯାଇଛି । ଆନନ୍ଦ ଭବନ ପ୍ରବେଶଦ୍ୱାରର ଦକ୍ଷିଣ ପାର୍ଶ୍ୱରେ ତାଙ୍କ ସମ୍ପର୍କରେ ଲିଖିତ ପୁସ୍ତକ  'ପେଜେସ ଫ୍ରମ ଦ ଟଲ ମ୍ୟାନ' ରୁ କିଛି ବିଶେଷ ଅଂଶ ପ୍ରଦର୍ଶନ କରାଯାଇଛି । ବାମ ପାର୍ଶ୍ୱରେ ବିଜ୍ଞାନର ଉନ୍ନୟନ ପାଇଁ ବିଜୁ ପଟ୍ଟନାୟକଙ୍କଦ୍ୱାରା ସୂତ୍ରପାତ କରିଥିବା କଳିଙ୍ଗ ଫାଉଣ୍ଡେସନ ସଂସ୍ଥା ବିଷୟରେ ଦର୍ଶାଯାଇଛି । ଅଧ୍ୟୟନ କେନ୍ଦ୍ର ଉପରମହଲାରେ ଥିବା ଦୁଇଟି କୋଠରୀକୁ ଅଧ୍ୟୟନ କେନ୍ଦ୍ର ରୂପେ ପ୍ରସ୍ତୁତ କରାଯାଇଛି । ଚିତ୍ରଶିଳ୍ପୀ ରବିନାରାୟଣ ରଥଙ୍କଦ୍ୱାରା ଅଙ୍କିତ ବିଜୁ ପଟ୍ଟନାୟକଙ୍କର ଏକ ଚିତ୍ର ସ୍ଥାନିତ କରାଯାଇଛି । ଏଠାରେ ଏକ ଇ-ଲାଇବ୍ରେରୀ ପ୍ରସ୍ତୁତିର ମଧ୍ୟ ଯୋଜନା କରାଯାଇଛି । ବିଭିନ୍ନ କିସମର ବହି ଏଠାରେ ସ୍ଥାନିତ ହୋଇଛି । ଦେଖିବା ସମୟ ଆନନ୍ଦ ଭବନ ସଂଗ୍ରହାଳୟ ଓ ଅଧ୍ୟୟନ କେନ୍ଦ୍ର ସୋମବାର ବ୍ୟତୀତ ଅନ୍ୟ ଦିନମାନଙ୍କରେ ସକାଳ ୧୦ଟାରୁ ଅପରାହ୍ନ ୫ଟା ପର୍ଯ୍ୟନ୍ତ ଖୋଲା ରହେ ।
ଭଜନ କୌଣସି ଭାଷାରେ ଧାର୍ମିକ ବିଷୟବସ୍ତୁ କିମ୍ବା ଆଧ୍ୟାତ୍ମିକ ଚିନ୍ତାଧାରା, ବିଶେଷକରି ଭାରତୀୟ ଧର୍ମ ମଧ୍ୟରେ, କୌଣସି ଭକ୍ତି ଗୀତକୁ ବୁଝାଏ । ଭଜନମ ଶବ୍ଦର ଅର୍ଥ ଶ୍ରଦ୍ଧା ଓ ମୂଳ ଶବ୍ଦ ଭଜ  (ସଂସ୍କୃତ: ଭଜନମ୍)ରୁ ଉତ୍ପନ୍ନ ହୋଇଛି, ଯାହାର ଅର୍ଥ ହେଉଛି  'ଭଜ ଗୋବିନ୍ଦମ୍'   (ପୂଜ୍ ଗୋବିନ୍ଦ) ପରି ଶ୍ରଦ୍ଧା  । ଭଜନ ଶବ୍ଦର ଅର୍ଥ ମଧ୍ୟ ବାଣ୍ଟିବା ଏବଂ ଗଣିତରେ ହରଣ/ବିଭାଜନ ।  'ଭଜନ'  ଶବ୍ଦଟି ସାଧାରଣତଃ ଏକ ଗୋଷ୍ଠୀ କାର୍ଯ୍ୟକ୍ରମକୁ ବୁଝାଇବା ପାଇଁ ବ୍ୟବହୃତ ହୁଏ, ଯେଉଁଥିରେ ଜଣେ କିମ୍ବା ଏକାଧିକ ମୁଖ୍ୟ ଗାୟକ, ସଙ୍ଗୀତ ସହିତ ଏବଂ ବେଳେବେଳେ ନୃତ୍ୟ କରନ୍ତି । ସାଧାରଣତଃ ଭଜନ ସହିତ ତବଲା, ଢୋଲ, ଗିନି, ଝାଞ୍ଜ କିମ୍ବା ତମ୍ବୁର ଯନ୍ତ୍ର ଦିଆଯାଏ । ବିଟ୍ ବଜାୟ ରଖିବା ପାଇଁ ସାଧାରଣତଃ ହ୍ୟାଣ୍ଡହେଲ୍ଡ ଛୋଟ ସିମ୍ବାଲ୍  (କାର୍ଟାଲ) ମଧ୍ୟ ବ୍ୟବହୃତ ହୁଏ  । ମନ୍ଦିରରେ, ଘରେ, ଖୋଲା ଗଛ ତଳେ, ନଦୀ କୂଳ ନିକଟରେ କିମ୍ବା ଐତିହାସିକ ମହତ୍ତ୍ୱପୂର୍ଣ୍ଣ ସ୍ଥାନରେ ଭଜନ ଗାନ କରାଯାଇଥାଏ । କୌଣସି ନିର୍ଦ୍ଦିଷ୍ଟ ପ୍ରଣାଳୀ କିମ୍ବା ନିର୍ଦ୍ଧାରିତ ନିୟମ ନଥିବାରୁ ଭଜନ ସାଧାରଣତଃ ଗୀତାତ୍ମକ ଓ ସଙ୍ଗୀତର ରାଗ ଉପରେ ଆଧାରିତ ହୋଇଥାଏ। ଏହା ଭକ୍ତି ଆନ୍ଦୋଳନ ସମୟରେ ବିକଶିତ ହୋଇଥିବା ସଙ୍ଗୀତ ଓ କଳାର ଏକ ଶୈଳୀର ଅଟେ । ଏହା ହିନ୍ଦୁ ଧର୍ମ ତଥା ଜୈନ ଧର୍ମର ବିଭିନ୍ନ ପରମ୍ପରାରେ ଦେଖିବାକୁ ମିଳେ । ହିନ୍ଦୁ ଧର୍ମରେ ବୈଷ୍ଣବ ଧର୍ମରେ ଭଜନ ବିଶେଷ ଭାବରେ ପ୍ରଚଳିତ । ଶାସ୍ତ୍ରର ଧାରଣା, କିମ୍ବଦନ୍ତୀ ମହାକାବ୍ୟ, ସାଧୁସନ୍ଥଙ୍କ ଶିକ୍ଷା ଓ ଦେବତାଙ୍କ ପ୍ରତି ପ୍ରେମ ଭକ୍ତି ଭଜନରେ ସାଧାରଣ ବିଷୟ ଅଟେ । ଭଜନଗୁଡିକ ଏକ ସଙ୍ଗୀତ ଏବଂ କଳା ପରମ୍ପରା ଭାବରେ ବ୍ୟାପକ ଭାବରେ ରଚନା କରାଯାଇଛି ଏବଂ ପ୍ରଚାର କରାଯାଇଛି । ନିର୍ଗୁଣୀ, ଗୋରଖାନାଥି, ବଲ୍ଲଭପନ୍ତୀ, ଅଷ୍ଟଛପ, ମଧୁରା-ଭକ୍ତି ଏବଂ ପାରମ୍ପରିକ ଦକ୍ଷିଣ ଭାରତୀୟ ଶୈଳୀ ସମ୍ପ୍ରଦାୟ ଭଜନ ଆଦି ଶୈଳୀର ନିଜସ୍ୱ ସଙ୍ଗୀତ ଓ ଗୀତ ଗାଇବାର ପଦ୍ଧତି ରହିଛି । ଓଡ଼ିଶାର ସ୍ବର୍ଗତଃ ଭିକାରୀ ବଳ ଭଜନ ସମ୍ରାଟ ଭାବରେ ପରିଚିତ ।
ସଞ୍ଜୟ ପାଠକଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆକଥାଚିତ୍ର ସେଇ ଝିଅଟି ୨୦୦୭ ମସିହାରେ ମୁକ୍ତିଲାଭ କରିଥିଲା ।
ଅନୁରାଗ ୧୯୮୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ନିତାଇ ପାଲିତଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା ।
ମାଇ ଭାଗି  ଉର୍ଦ୍ଦୁ: ; ଜନ୍ମ ନାମ: ଭାଗ ଭାରୀ   (ଖ୍ରୀ.ଅ. ୧୯୨୦ - ୭ ଜୁଲାଇ ୧୯୮୬) ଜଣେ ପାକିସ୍ତାନୀ ଲୋକ-ସଂଗୀତଜ୍ଞା ଥିଲେ  । ସେ ମୁଖ୍ୟତଃ ଥାରୀ ଓ ସିନ୍ଧୀ ଭାଷାରେ ସଙ୍ଗୀତ ଗାୟନ କରୁଥିଲେ । ସେ ପାକିସ୍ତାନର ସିନ୍ଧରେ ଥିବା ଥାରସ୍ଥିତ ଅନ୍ତର୍ଗତ ମିଥିଠାରେ ୧୯୨୦ ମସିହାରେ ଜନ୍ମଗ୍ରହଣ କରିଥିଲେ । ରେଡ଼ିଓ ପାକିସ୍ତାନ ପାଇଁ ରେକର୍ଡ଼ ହୋଇଥିବା ଲୋକଗୀତ  "ଖଡ଼ୀ ନିମ କେ ନିଚେ"  ପାଇଁ ସେ ପ୍ରଥମେ ଜନପ୍ରିୟ ହୋଇଥିଲେ । ୧୯୮୬ରେ ତାଙ୍କର ମୃତ୍ୟୁ ପର୍ଯ୍ୟନ୍ତ ସେ ଲୋକସଂଗୀତ ଗାୟନ ଓ ପରିବେଷଣ ଜାରିରଖିଥିଲେ । ଜୀବନୀ ପାକିସ୍ତାନର ସିନ୍ଧ ପ୍ରଦେଶସ୍ଥିତ ବିଶାଳ ଥାର ମରୁଭୂମି ଅନ୍ତର୍ଗତ ମିଥିଠାରେ ମାଇ ଭାଗି ୧୯୨୦ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ୱାନହ୍ୟୁନ ଫକିର ଏବଂ ମାଆଙ୍କ ନାମ ଥିଲା ଖାଦିଜା ମଗନହାର । ସେ ଥାର ମରୁଭୂମିର ଏକ ଗ୍ରାମରେ ବଢ଼ିଥିଲେ । ମାଇ ଭାଗିଙ୍କ ଜନ୍ମ ନାମ ଥିଲା  "ଭାଗ ଭାରୀ"   ଏହାର ଅର୍ଥ ହେଲା  "ଜଣେ ଭାଗ୍ୟଶାଳୀ ବ୍ୟକ୍ତି"  । ତାଙ୍କ ପିତାମାତା ଉଭୟ ଆଞ୍ଚଳିକ ଗାୟକ-ଗାୟିକା ଥିଲେ । ଏକ ଶିଶୁ ଭାବରେ ସେ ପିଲାଦିନରୁ ଥାରୀ ଗୀତ ଗାଇବା ଆରମ୍ଭ କରିଥିଲେ । ସେ ୧୬ ବର୍ଷ ବୟସରେ ଲୋକ ଗାୟକ ହୋଥି ଫକିରଙ୍କୁ ବିବାହ କରିଥିଲେ । ରେକର୍ଡ଼ ନିର୍ମାତା ଏବଂ ପାକିସ୍ତାନୀ ଲୋକ ଗାୟିକା ଆବିଦା ପରବୀନଙ୍କ ସ୍ୱାମୀ ଶେଖ ଗୁଲାମ ହୁସେନ ତାଙ୍କୁ ରେଡିଓ ପାକିସ୍ତାନ ଷ୍ଟୁଡିଓରେ ଗୀତ ରେକର୍ଡ଼ କରିବା ପାଇଁ ପ୍ରୋତ୍ସାହନ ଦେଇଥିଲେ ଦେଇଥିଲେ ଏବଂ ରେଡିଓରେ ତାଙ୍କ ରେକର୍ଡ ବାଜିଥିଲା । ତାଙ୍କର ଲୋକଗୀତ  "ଖଡ଼ୀ ନିମ କେ ନିଚେ"   (ଏକ ନିମ ଗଛ ତଳେ) ପାକିସ୍ତାନୀ ଲୋକଙ୍କ ମଧ୍ୟରେ ଏକ ସୁପରହିଟ ଗୀତ ହୋଇଥିଲା ଏବଂ ତାଙ୍କ ଜନପ୍ରିୟତା ଏହା ପରେ ବଢ଼ିଥିଲା  । ଏହାପରେ ପାକିସ୍ତାନ ସରକାର ତାଙ୍କୁ ବିଦେଶ ଗସ୍ତ ପାଇଁ ଆର୍ଥିକ ସହାୟତା ପ୍ରଦାନ କରିଥିଲେ । ସେ ୧୯୮୬ରେ ତାଙ୍କର ମୃତ୍ୟୁ ପର୍ଯ୍ୟନ୍ତ ସଂଗୀତ ପରିବେଷଣ ଜାରିରଖିଥିଲେ ।
ଟାଇଫସ  (ଇଂରାଜୀ ଭାଷାରେ , ଅନ୍ୟ ନାମ ଟାଇଫସ ଜ୍ୱର/ ,) ରୋଗସମୂହ ଏକ ସଂକ୍ରାମକ ରୋଗ   ଦଳ ଯେଉଁଥିରେ ଏପିଡେମିକ ଟାଇଫସ  , ସ୍କ୍ରବ ଟାଇଫସ   ଓ ମୁରାଇନ ଟାଇଫସ   ଆଦି ରୋଗ ଅନ୍ତର୍ଭୁକ୍ତ ଥାଆନ୍ତି  । ଏହି ସବୁ ରୋଗରେ ସାଧାରଣତଃ ଜ୍ୱର, ମୁଣ୍ଡବଥା ଓ ରାସ ଦେଖାଯାଏ । ସଂସ୍ପର୍ଶରେ ଆସିବାର ଏକରୁ ଦୁଇ ସପ୍ତାହ ପରେ ଏହି ରୋଗ ଆରମ୍ଭ ହୋଇଯାଏ । ଜୀବାଣୁ ସଂକ୍ରମଣ ଯୋଗୁ ଏହି ରୋଗ ହୁଏ । ଏପିଡେମିକ ଟାଇଫସ ରୋଗ ରିକେଟସିଆ ପ୍ରୋୱାଜେକି   ଯୋଗୁ ହୁଏ ଯାହା ଦେହ ଉକୁଣୀ   ଯୋଗୁ ବ୍ୟାପେ, ସେହିଭଳି ସ୍କ୍ରବ ଟାଇଫସ ରୋଗ ଓରିଏଣ୍ଟିଆ ସୁସୁଗାମୁସି   ଯୋଗୁ ହୁଏ ଯାହା ଚିଗର   ଯୋଗୁ ବ୍ୟାପେ ଓ ମୁରାଇନ ଟାଇଫସ ରୋଗ ରିକେଟସିଆ ଟାଇଫି   ଯୋଗୁ ହୁଏ ଯାହା ଫ୍ଲି   ଯୋଗୁ ବ୍ୟାପେ । ବ୍ୟବସାୟୀକ ଭିତ୍ତିରେ ଏହାର କୌଣସି ଟିକା ନାହିଁ । ଏହି ରୋଗ କରାଉଥିବା ଜୀବାଣୁ ସଂସ୍ପର୍ଶରୁ ଦୂରରେ ରହିଲେ ପ୍ରତିଷେଧ ହୋଇପାରିବ । ଡକ୍‌ସିସାଇକ୍ଲିନ ଆଣ୍ଟିବାୟୋଟିକ ସାହାଯ୍ୟରେ ଏହାର ଚିକିତ୍ସା କରାଯାଏ । ଅପରିଚ୍ଛନ୍ନତା ଓ ଅଳ୍ପ ସ୍ଥାନରେ ବ‌ହୁତ ଲୋକ ରହିଲେ ଏପିଡେମିକ ଟାଇଫସ ମହାମାରୀ ହେବା ସମ୍ଭାବନା ରହେ । ଏକଦା ଏହି ରୋଗ ଅତି ସାଧାରଣ ଥିଲା କିନ୍ତୁ ଆଜିକାଲି ଏହା କ୍ୱଚିତ ଦେଖାଯାଏ । ଦକ୍ଷିଣପୂର୍ନ ଏସିଆ, ଜାପାନ ଓ ଉତ୍ତର ଅଷ୍ଟ୍ରେଲିଆରେ ସ୍କ୍ରବ ଟାଇଫସ ଦେଖାଯାଏ । ପୃଥିବୀର ଗ୍ରୀଷ୍ମମଣ୍ଡଳୀୟ   ଓ ଅନୁଗ୍ରୀଷ୍ମମଣ୍ଡଳୀୟ   ଇଲାକାରେ ମୁରାଇନ ଟାଇଫସ ଦେଖାଯାଏ । ସନ ୧୫୨୮ରୁ ଟାଇପସ ରୋଗ ବର୍ଣ୍ଣନା କରାଯାଇଛି । ଟାଇଫସ ରୋଗୀର ମାନସିକ ଅବସ୍ଥାକୁ ଦେଖି ଏହି ରୋଗର ନାମ ପୁରାତନ ଗ୍ରୀକ ଭାଷାରେ ଟାଇଫସ  ( ବା ) ରଖାଯାଇଥିଲା ଯାହାର ଅର୍ଥ ଧୁଆଁଳିଆ  । ଟାଇଫଏଡ ନାମଟି ଟାଇଫସ ଭଳି ଶୁଣାଯାଉଥିଲେ ମଧ୍ୟ ଏହା ସମ୍ପୁର୍ଣ୍ଣ ଅଲଗା ରୋଗ ଭିନ୍ନ ଜୀବାଣୁ ଯୋଗୁ ହୁଏ ।
ଅଜିମ୍ ହାସିମ ପ୍ରେମଜୀ (ଜନ୍ମ ୨୪ ଜୁଲାଇ ୧୯୪୫) ଜଣେ ଭାରତର ବିଖ୍ୟାତ ବ୍ୟବସାୟୀ,ପୁଞ୍ଜିଲଗାଣକାରୀ ଏବଂ ଜଣେ ଲୋକହିତକାରୀ ଅଟନ୍ତି । ସେ ୱିପ୍ରୋ ଲିମିଟେଡ୍ର ଚେୟାରମ୍ୟାନ୍ ଅଟନ୍ତି। ଅପୌଚାରିକଭାବେ ସେ ଭାରତୀୟ ଆଇଟି ଇଣ୍ଡଷ୍ଟ୍ରିର ସିଜାର ଭାବେ ଜଣାଶୁଣା। ସେ ଚାରି ଦଶନ୍ଧି ଧରି ସେ ୱିପ୍ରୋର ମାର୍ଗଦର୍ଶକ ସାଜିବା ସଙ୍ଗେ ସଙ୍ଗେ ଭାରତୀୟ ଆଇଟି ଇଣ୍ଡଷ୍ଟ୍ରିର ଜଣେ ଆଗ ଧାଡିର ନେତା ଅଟନ୍ତି। ୨୦୧୦ ମସିହାରେ ଏସିଆ ୱିକ୍ଦ୍ୱାରା ସେ ୨୦ ଜଣ ବିଖ୍ୟାତ ଲୋକଙ୍କ ମଧ୍ୟରେ ମନୋନୀତ ହୋଇଥିଲେ। ୨୦୦୪ ଓ ୨୦୧୧ ମସିହାରେ ସେ ଟାଇମ୍ ମାଗାଜିନ୍ଦ୍ୱାରା ୧୦୦ଜଣ ପ୍ରଭାବଶାଳୀ ବ୍ୟକ୍ତିଙ୍କ ମଧ୍ୟରେ ମନୋନୀତ ହୋଇଥିଲେ। ପ୍ରେମ୍‌ଜୀ ୱିପ୍ରୋର ୭୩ ଶତଭାଗ ମାଲିକ ଅଟନ୍ତି ଓ ପ୍ରାଇଭେଟ୍ ଇକ୍ୟୁଟି ଫଣ୍ଡ, ପ୍ରେମଜୀ ଇନ୍‌ଭେଷ୍ଟର ମାଲିକ ଅଟନ୍ତି। ସେ ୨ ଶତକୋଟି ଡଲାର ସମ୍ପତ୍ତିର ମାଲିକ ଅଟନ୍ତି। ୨୦୧୭ ନଭେମ୍ବର ମାସ ସୁଦ୍ଧା ସେ ୧୯.୫ ଶତକୋଟି ଡଲାର  (ୟୁଏଏସ୍ ମୁଦ୍ରା ଅନୁସାରେ) ସମ୍ପତିର ମାଲିକ ହିସାବରେ ଭାରତର ଦ୍ୱିତୀୟ ଧନଶାଳୀ ବ୍ୟକ୍ତି ଅଟନ୍ତି । ୨୦୧୩ ମସିହାରେ ସେ ତାଙ୍କ ସମ୍ପତ୍ତିରୁ ଅଧା ସମ୍ପତ୍ତି ଲୋକହୀତ ପାଇଁ ଦେବାକୁ ଆଗ୍ରହ ପ୍ରକାଶ କରି  "ଦ ଗିଭିଙ୍ଗ ପ୍ଲେଜ୍" ରେ ସ୍ୱାକ୍ଷର କରିଛନ୍ତି। ଶିକ୍ଷାକୁ ଦୃଷ୍ଟିରେ ରଖି ସେ  "ଅଜିମ୍ ଫାଉଣ୍ଡେସନ୍" କୁ ୨.୨ ଶତକୋଟି ଡଲାରରୁ ଦାନ କରିବା ଆରମ୍ଭ କରିଥିଲେ। କ୍ୟାରିୟର ୧୯୪୫ ମସିହାରେ ମହମ୍ମଦ ହସିମ୍ ପ୍ରେମଜୀ ଇଣ୍ଡିୟାନ୍ ୱେଷ୍ଟ୍ରନ୍ ଭେଜିଟେବୁଲ୍ ପ୍ରଡକ୍ଟସ୍ ଲିମିଟେଡ୍ରେ ଜଡ଼ିତ ଥିଲେ, ଯେଉଁଟାକି ମହାରାଷ୍ଟ୍ରର ଜଲ୍‌ଗାଓଁ ଜିଲ୍ଲାର ଅମଲ୍‌ନାର ନାମକ ଏକ ଛୋଟ ସହରରେ ଅବସ୍ଥିତ। ଏଠାରେ ସନ୍ ଫ୍ଲାୱାର୍ ବନସ୍ପତି ନାମକ ରନ୍ଧନ ତୈଳ ପ୍ରସ୍ତୁତ କରାଯାଏ। ୧୯୬୬ ମସିହାରେ ମହମ୍ମଦ ହସିମ୍‌ଙ୍କ ମୃତ୍ୟୁ ଘଟଣା ପାଇ ଅଜିମ୍ ପ୍ରେମଜୀ ଷ୍ଟାଣ୍ଡଫୋର୍ଡ ୟୁନିଭର୍ସିଟି, ଯେଉଁଠି ସେ ୱିପ୍ରୋର ଦାୟିତ୍ୱ ନେବା ପାଇଁ ଇଂଜିନିୟରିଙ୍ଗ କରୁଥିଲେ ସେଠା ଛାଡି ଘରକୁ ଚାଲିଆସିଥିଲେ। ସେତେବେଳେ ତାଙ୍କୁ ୨୧ ବର୍ଷ ବୟସ ହୋଇଥିଲା। ଇଣ୍ଡିୟାନ୍ ୱେଷ୍ଟ୍ରନ୍ ଭେଜିଟେବୁଲ୍ ପ୍ରଡକ୍ଟସ୍ ନାମରେ ଜଣାଶୁଣା କମ୍ପାନୀରେ ତୈଳ ପରିବର୍ତ୍ତେ ବେକରୀ, ଗାଧୁଆପାଧୁଆ ଦ୍ରବ୍ୟ, ଚୁଟି ସଫା ସାବୁନ୍, ଛୋଟ ପିଲାଙ୍କ ଗାଧୁଆପାଧୁଆ ଦ୍ରବ୍ୟ, ଲାଇଟ୍ ବଲ୍‌ବ ସାମଗ୍ରୀ,ହାଇଡ୍ରୋଲିକ୍ ସାମଗ୍ରୀରେ ଆଦି ସାମଗ୍ରୀ ଉତ୍ପାଦନ କଲେ। ଏହି ଯୁବ ବ୍ୟବସାୟୀ ଆଇଟିର ଗୁରୁତ୍ତ୍ୱପୂର୍ଣ୍ଣ ବୁଝିପାରି ଆଇଟି କ୍ଷେତ୍ର ଆଡକୁ ମୁହାଁଇ ଥିଲେ ଓ ନିଜ କମ୍ପାନୀର ନାମ ୱିପ୍ରୋ ଦେଇଥିଲେ। ଆମେରିକୀୟ କମ୍ପାନୀ ସେଣ୍ଟିନେଲ୍ କର୍ପୋରେସନ୍ ସହ ସହଯୋଗ ସ୍ଥାପନ କରି ମିନିକମ୍ପ୍ୟୁଟର୍ ତିଆରି କରିବା ଆରମ୍ଭ କରିଥିଲେ। ବ୍ୟକ୍ତିଗତ ଜୀବନ ପ୍ରେମ୍‌ଜୀ ମୁମ୍ବାଇଠାରେ ନିଜାରୀ ଇସ୍‌ମାଲାୟି ସିୟା ମୁସ୍‌ଲିମ୍ ପରିବାରରେ ଜନ୍ମ ଗ୍ରହଣ କରିଥିଲେ ଯାହାର ମୂଳୋତ୍ପତି ଗୁଜରାଟର କୁଚ୍‌ରୁ ହୋଇଛି।ତାଙ୍କ ବାପା ଜଣେ ବ୍ୟବସାୟୀ ଥିଲେ ଓ ବର୍‌ମାର ରାଇସ୍ କିଙ୍ଗ ଭାବେ ସେ ପରିଚିତ। ପ୍ରେମ୍‌ଜୀ ୟୁଏସ୍‌ଏର ଷ୍ଟାଣ୍ଡଫୋର୍ଡ ୟୁନିଭର୍ସିଟିରୁ ବୈଦ୍ୟୁତିକ ବିଜ୍ଞାନରେ ଇଂଜିନିୟରଂ ଡିଗ୍ରୀ ହାସଲ କରିଥିଲେ।ସେ ୟସ୍ମୀନ୍‌ଙ୍କୁ ବିବାହ କରିଥିଲେ। ଏହି ଦମ୍ପତ୍ତିଙ୍କ ଦୁଇ ସନ୍ତାନ ରିସଦ୍ ଓ ତାରିକ୍ ଅଟନ୍ତି। ରିସଦ୍ ବର୍ତ୍ତମାନ ୱିପ୍ରୋର ଚିଫ୍ ଷ୍ଟାଟେଜି ଅଫିସର୍ ଅଟନ୍ତି।
ରମେଶ ଚନ୍ଦ୍ର ଚ୍ୟାଉ ପଟ୍ଟନାୟକ  (ଜନ୍ମ: ୨୦ ଅଗଷ୍ଟ ୧୯୪୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୫ ଥର କାର୍ଯ୍ୟ କରିଛନ୍ତି । ୧୯୯୫, ୨୦୦୦, ୨୦୦୪, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ, ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରମେଶ ୧୯୪୩ ମସିହାର ଅଗଷ୍ଟ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚିନ୍ତାମଣି ଚ୍ୟାଉ ପଟ୍ଟନାୟକ ଓ ପତ୍ନୀଙ୍କ ନାମ ବିଜୟଲକ୍ଷ୍ମୀ ଚ୍ୟାଉ ପଟ୍ଟନାୟକ । ରାଜନୈତିକ ଜୀବନ ରମେଶ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି ଏବଂ ପୂର୍ବରୁ ସେ ଜନତା ଦଳର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୫ ଥର କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୩୨,୨୮୮ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ କେ. ଅନୀଲ କୁମାରଙ୍କ ଠାରୁ ୧୮,୭୦୯ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ଶୋଭା ଡେ  (ଜନ୍ମ ନାମ : ଶୋଭା ରାଜାଧ୍ୟକ୍ଷ, ଜନ୍ମ : ୭ ଜାନୁଆରୀ ୧୯୪୮) ଜଣେ ଭାରତୀୟ ଲେଖିକା, ସ୍ତମ୍ଭକାର ଏବଂ ଉପନ୍ୟାସକାର  । ପ୍ରାରମ୍ଭିକ ଜୀବନ ଶୋଭା ଡେ ଗୁରଗାଓଁ, ମୁମ୍ବାଇରେ ୭ ଜାନୁଆରୀ ୧୯୪୮ ମସିହାରେ ଏକ ଗୌଡ଼ ସାରସ୍ୱତ ବ୍ରାହ୍ମଣ ପରିବାରରେ ଜନ୍ମ ହୋଇଥିଲେ ।ତାଙ୍କ ପିଲା ଦିନର ନାମ ଶୋଭା ରାଜାଧ୍ୟକ୍ଷ । ସେ କୁଇନ ମେରୀ ସ୍କୁଲ, ମୁମ୍ବାଇରେ ସ୍କୁଲ ଶିକ୍ଷା ପୁରଣ କରିଥିଲେ ଏବଂ ମୁମ୍ବାଇର ସେଣ୍ଟ ଜାଭିୟର୍ସ କଲେଜରେ ମନୋବିଜ୍ଞାନରେ ସ୍ନାତକ କରିଥିଲେ । ସେ କିଛି ବର୍ଷ ପର୍ଯ୍ୟନ୍ତ ଜୀନତ ଅମନଙ୍କ ସହ ମଡେଲିଂ କରିଥିଲେ । ବୃତ୍ତିଗତ ଜୀବନ ଜଣେ ମଡେଲ ଭାବେ କିଛି ବର୍ଷ ପର୍ଯ୍ୟନ୍ତ କାର୍ଯ୍ୟ କରିବା ପରେ ୧୯୭୦ ମସିହାରେ ସେ ସାମ୍ବାଦିକତା କ୍ଷେତ୍ରରେ ନିଜ କ୍ୟାରିଅର ଆରମ୍ଭ କରିଥିଲେ । ସେ ଷ୍ଟାରଡ଼ଷ୍ଟ, ସୋସାଇଟି ଓ ସେଲିବ୍ରେଟି ନାମକ ତିନୋଟି ପତ୍ରିକାର ସମ୍ପାଦନା କରୁଥିଲେ । ସେଟାଇମ୍ସ ଅଫ ଇଣ୍ଡିଆ ଏବଂ ଦି ଏସିଆନ ଏଜ ଏବଂ ଅନ୍ୟାନ୍ୟ ମୁଖ୍ୟ ଧାରାର ଚାରି ଖବରକାଗଜରେ ମଧ୍ୟ ସାପ୍ତାହିକ ସ୍ତମ୍ଭ ଲେଖନ୍ତି । ସେ ଧାରାବାହିକ ସ୍ୱାଭିମାନ ସହିତ ଆଉ କେତେକ ଲୋକପ୍ରିୟ ଟେଲିଭିଜନ ଧାରାବାହିକ ଏବଂ ବିଜ୍ଞାପନ ଲେଖିଛନ୍ତି ।
ମାଧବାନନ୍ଦ ଦାସ ଗୋସ୍ୱାମୀ ଜଣେ ତନ୍ତ୍ର ସାଧକ । ବହୁ ବର୍ଷ ତଳେ ଗାଈଗୋରୁଙ୍କୁ ରୋଗହେଲେ ବାବା ମାଧବାନନ୍ଦ ମହାପୁରୁଷଙ୍କ ପାଖରେ ଲୋକମାନେ ମାନସିକ ରଖୁଥିଲେ । ପରେ ଆପେ ଆପେ ଗୋରୁ ରୋଗରୁ ମୁକ୍ତି ପାଉଥିଲେ । ସେତେବେଳେ ସାଲେପୁରର ମାଧବାନନ୍ଦ ମହାପୁରୁଷ ପାଲଟି ଯାଉଥିଲେ ଗୋରୁଙ୍କ ପ୍ରାଣରକ୍ଷାକାରୀ ଡାକ୍ତର । ସାଲେପୁର ବ୍ଲକ ନିକଟସ୍ଥ ଗୋପୀନାଥପୁର ଗ୍ରାମରେ ଥିବା ମାଧବାନନ୍ଦ ପୀଠରେ ଗୋରୁଙ୍କ ଆଶୁ ଆରୋଗ୍ୟ କାମନାକରି ଶହଶହ ଭକ୍ତ ପ୍ରତିଦିନ ମାଧବାନନ୍ଦ ମହାପୁରୁଷଙ୍କ ପୀଠକୁ ଆସିଥାନ୍ତି । ପୁରୀ ଶ୍ରୀଜଗନ୍ନାଥ ମନ୍ଦିରର ବାଇଶି ପାହାଚ ମଧ୍ୟରୁ ଦୁଇଟି ପାହାଚ ମାଧବାନନ୍ଦ ମହାପୁରୁଷଙ୍କ ନାମରେ ନାମିତ ହୋଇଛି । ପରିଚୟ କିମ୍ବଦନ୍ତୀ ଅନୁଯାୟୀ ସ୍ଥାନୀୟ ଅଞ୍ଚଳର ପ୍ରସିଦ୍ଧ ଶୈବପୀଠ ଚାଟେଶ୍ୱର ମହାଦେବଙ୍କ ପୁତ୍ର ଥିଲେ ମାଧବାନନ୍ଦ । ଜନୈକ ସ୍ୱାମୀ ପରିତ୍ୟକ୍ତା ବ୍ରାହ୍ମଣ ଯୁବତୀଙ୍କ ସେବା ପୂଜାରେ ଚାଟେଶ୍ୱର ମହାପ୍ରଭୁ ସ୍ୱୟଂ ଆର୍ବିଭୁତ ହୋଇଥିଲେ । ଚାଟେଶ୍ୱର ମହାପ୍ରଭୁଙ୍କ ଆଶୀର୍ବାଦରୁ ସଂପୃକ୍ତ ଯୁବତୀ ଗର୍ଭବତୀ ହୋଇଥିଲେ । ପରେ ଲୋକନିନ୍ଦାରୁ ରକ୍ଷା ପାଇବାପାଇଁ ଯୁବତୀ ଜଣକ ମନ୍ଦିର ବେଢ଼ାରେ ଆତ୍ମହତ୍ୟା କରିବାକୁ ଯାଉଥିବାବେଳେ ହଠାତ କେଉଁଆଡେ ଉଭାନ ହୋଇଯାଇଥିଲେ । ପରେ ଏକ ନବଜାତ ଶିଶୁପୁତ୍ରଟିଏ ପାଦୁକା ନଳା ନିକଟସ୍ଥ ଏକ ପଦ୍ମପୋଖରୀ ପାଖରେ କୁଆଁକୁଆଁ ରାବ ଦେଲା । ପାଖରେ ଥିବା ଗୋପାଳମାନେ ଶିଶୁପୁତ୍ରଟିକୁ ପୋଖରୀ ନିକଟରୁ ଆଣି ବ୍ରାହ୍ମଣ ଗୋପୀନାଥ ଦାଶଙ୍କୁ ଲାଳନ ପାଳନ କରିବାପାଇଁ ଦେଇଥିଲେ । ସେହିଦିନଠାରୁ ସେ ମାଧବାନନ୍ଦ ଗୋସ୍ୱାମୀ ରୂପେ ପରିଚିତ ହୋଇଥିଲେ । ଅଲୌକିକ ଶକ୍ତି ପ୍ରଦର୍ଶନ ତାଙ୍କର ଅଲୌକିକ ଶକ୍ତି ଦେଖି ଅଧିକାଂଶ ଲୋକ ତାନ୍ତ୍ରିକ ବୋଲି କହୁଥିଲେ । ଥରେ ନାଗାରାଜ୍ୟର ଜଣେ ବିଶିଷ୍ଟ ସାଧୁ ବାଘ ଉପରେ ବସି ପୁରୀରୁ ଏଠାକୁ ଆସିଥିଲେ । ମାଧବାନନ୍ଦ ଗୋସ୍ୱାମୀ ଏକ ଭଙ୍ଗା କାନ୍ଥ ଉପରେ ବସି ଦାନ୍ତ ଘଷୁଥିବା ସମୟରେ ଏହା ଶୁଣିବା ପରେ ସଙ୍ଗେ ସଙ୍ଗେ ଖଣ୍ଡିଆ କାନ୍ଥକୁ ଆଦେଶ ଦେଲେ ତୁ ଚାଲ ମୁଁ ତୋ ଉପରେ ବସି ଗମନ କରିବି । ସତକୁ ସତ ଭଙ୍ଗା କାନ୍ଥଟି ଚାଲିବାକୁ ଲାଗିଲା । ଗୋପୀନାଥପୁରର ପୂର୍ବ ସୀମାନ୍ତରେ ୧ମାଇଲ ଯିବା ପରେ ଏହି ନାଗା ସନ୍ନ୍ୟାସୀଙ୍କ ସହିତ ମାଧବାନନ୍ଦଙ୍କର ସାକ୍ଷାତ ହୋଇଥିଲା । ମାଧବାନନ୍ଦ ମହାପୁରୁଷ ଏକ ଖଣ୍ଡିଆ କାନ୍ଥ ଉପରେ ବସି ଆସୁଥିବାରୁ ତାଙ୍କର ଅଲୌକିକତା ଦେଖି ସେ ଚକିତ ହୋଇଯାଇଥିଲେ । ଏବେ ସେ ସ୍ଥାନକୁ ଖଣ୍ଡିଆସାହି କୁହାଯାଉଛି । ଖଣ୍ଡିଆ ସାହିଠାରେ ଏବେ ଗାଦି ଗୋସ୍ୱାମୀ ନାମରେ ମହାପୁରୁଷଙ୍କ ବିରାଜମାନ । ସେହିପରି କଟକ ଚୌଦ୍ୱାର ନିକଟସ୍ଥ ତେଲିଆପଦା ମଠରେ ଥିବା ଜାମୁ ଓ ହରିଡ଼ା ବୃକ୍ଷ ମହାପୁରୁଷଙ୍କ ବଚନ ସିଦ୍ଧର ଏକ ମୂକସାକ୍ଷୀ ବୋଲି କୁହାଯାଏ । ଲୋକକଥାରୁ ଶୁଣାଯାଏ, ମାଧବାନନ୍ଦ ମହାପୁରୁଷ ଏହି ମଠରେ ରହୁଥିବାବେଳେ ସକାଳୁ ଉଠି ଦାନ୍ତ ଘଷିବା ସମୟରେ ଦୁଇଖଣ୍ଡ ଜିଭଛେଲା କାଠିକୁ ଏକାଠି କରି ବସିଥିବା ସ୍ଥାନରେ ପୋତିଦେଇ କହିଲେ ଗୋଟିଏ ପଟେ ଜାମୁ ଓ ଅନ୍ୟପଟେ ହରିଡ଼ା ଫଳିବୁ । ଆଶ୍ଚର୍ଯ୍ୟ କଥା ଦେଖାଗଲା ଦୁଇଟି ଶାଖାରେ ଦୁଇଟି ଫଳ ଅଲଗା ଅଲଗା ଫଳିଛି । ଏବେବି ସେ ଗଛ ୪୦୦ ବର୍ଷରୁ ଅଧିକ ସମୟ ହେଲାଣି ତିଷ୍ଠି ରହିଛି । ଗଛ ବେଶୀ ବଢ଼ୁ ନାହିଁ କି ତା ର କିଛି କ୍ଷତି ହେଉନାହିଁ । ମାଧବାନନ୍ଦ ପୀଠ  ମାଧବାନନ୍ଦ ମଠ ପୃଷ୍ଠାରୁ ଅଧିକ ଦେଖନ୍ତୁ । ତାଙ୍କର ଆସ୍ଥାନ ଏବେ ମାଧବାନନ୍ଦ ମଠ ବୋଲାଉଛି । କଟକଠାରୁ ଜଗତପୁର ଦେଇ କଟକ-ଚାନ୍ଦବାଲି ରାସ୍ତାର ପାଗା ବଜାର ପଡ଼େ । ଏଠାରୁ ଗୋପୀନାଥପୁରକୁ ମାତ୍ର ୩କି.ମି ଗଲାପରେ ମାଧବାନନ୍ଦଙ୍କର ପୀଠ ପଡିଥାଏ । ଏଠାରେ ତାଙ୍କର ଦଧିଖେଳ ଯାତ୍ରା ପ୍ରସିଦ୍ଧ ।
ସୁଚିତ୍ରା ପାଣିଗ୍ରାହୀ  (ଜନ୍ମ: ୨ ଜାନୁଆରୀ ୧୯୬୩), ଜଣେ ଓଡ଼ିଆ କବି  ।  'କାଦମ୍ବିନୀ କବିତା ପୁରସ୍କାର' ,  'କବି ଦୀପକ ମିଶ୍ର ସ୍ମୃତି କବିତା ସମ୍ମାନ'  ଆଦି ବହୁ ପୁରସ୍କାରରେ ସେ ସମ୍ମାନୀତା । ଜୀବନୀ ସୁଚିତ୍ରା, ୧୯୬୩ ମସିହାରେ ଜଳେଶ୍ୱର ଅନ୍ତର୍ଗତ ନାମ୍ପୋ ଗ୍ରାମରେ ଜନ୍ମଗ୍ରହଣ କରିଥିଲେ । ପିଲାବେଳୁ ତାଙ୍କର ପଠନ ରୁଚି ରହିଥିଲା, ଯାହା ସେ ନିଜ ପିତାଙ୍କଠାରୁ ପାଇଥିଲେ । ମାତା ତାଙ୍କୁ ଲେଖାଲେଖି କରିବା ପାଇଁ ପ୍ରୋତ୍ସାହନ ଦେଇଥିଲେ । ୧୯୯୦ ମସିହାରେ ତାଙ୍କର ପ୍ରଥମ କବିତା ପୁସ୍ତକ ଛାଇର ଛବି ପ୍ରକାଶ ପାଇଥିଲା । ତାଙ୍କ ପରିବାରରେ ସ୍ୱାମୀ ପବିତ୍ର ପାଣିଗ୍ରାହୀ ଜଣେ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାରପ୍ରାପ୍ତ ସାହିତ୍ୟିକ ଓ ସେମାନଙ୍କର ଦୁଇ ପୁଅ ସୌମ୍ୟଶ୍ରୀ ଓ ସତ୍ୟଶ୍ରୀ ।
ସୀତା ସାହୁ ଜଣେ ଭାରତୀୟ ଖେଳାଳୀ ଓ ଅଲମ୍ପିକରେ ଭାରତ ପାଇଁ ଦୁଇଥର ପଦକ ପାଇଥିଲେ । ସୀତା ସାହୁଙ୍କ ଜନ୍ମ ୨୩ ଏପ୍ରିଲ ୧୯୯୬ ମସିହାରେ ମଧ୍ୟପ୍ରଦେଶର  "ରେବା"  ଜିଲ୍ଲାରେ ହୋଇଥିଲା । ସେ ୨୦୧୧ ମସିହାରେ ଏନ୍ଥେସରେ ବିଶେଷ ଅଲମ୍ପିକଦ୍ୱାରା ୨୦୦ ଏବଂ ୪ ୪୦୦ ମିଟର ଦୌଡ଼ରେ ପଦକ ପ୍ରାପ୍ତ ହୋଇ ନିଜ ଦେଶକୁ ଗର୍ବ ଅନୁଭବ କରାଇଥିଲେ । ବାଲ୍ୟ ଜୀବନ ମାନସିକ ରୂପେ ବିକଳାଙ୍ଗ ବାଳିକା ସୀତା ସାହୁଙ୍କ ଜୀବନରେ ଦୁଇ ଉପେକ୍ଷିତ କାହାଣୀ ସେତେବେଳେ ଥିଲା ଯେତେବେଳେ ପ୍ରଥମ ଥର ସେ ୭ ବର୍ଷ ହୋଇଥିଲେ ଏବଂ ପିଲାମାନଙ୍କ ସହିତ ଶିବରାଜ ଚୌହାନଙ୍କ ଘରୁକୁ ଚାହା ପାଇଁ ଆମନ୍ତ୍ରିତ କରାଯାଇଥିଲା । ଦ୍ୱିତୀୟ ସେତେବେଳେ , ଯେତେବେଳେ ସେ କିଛି ସମୟ ପରେ ଏନ୍ଥେସରୁ ଦୁଇ ପିତ୍ତଳ ପଦକ ୨୦୦ ମିଟର ଏବଂ ୧୬୦୦ ମିଟର ପରି ବିଶେଷ ଖେଳରୁ ଜିତି ଆସିଥିଲେ । ଏନ୍ଥେସରେ ବିତେଇଥବା ସେହି ୧୫ ଦିନରେ ତାଙ୍କୁ ପୂର୍ଣ୍ଣ ରୂପେ ଅସନ୍ତୁଷ୍ଟ ଏବଂ ଆତ୍ମବିଶ୍ୱାସହିନ ଝିଅରୁ ବିଶ୍ୱାସ ବାଳିକାକୁ ବଦଳେଇ ଦେଇଥିଲା । ରାଜ୍ୟସରକାର ସେହି ସମୟରେ ସୀତାଙ୍କ ପାଇଁ ୧ ଲକ୍ଷ ଟଙ୍କାର ଉପହାର ଦେବାପାଇଁ କଥା ଦେଇଥଲେ, କିନ୍ତୁ ଏହି କଥାକୁ ପୁରଣ କରିବାରେ ସରକାର ବିଫଳ ହେଲେ ଏବଂ ଯାହାକାରଣରୁ ତାଙ୍କ ମା ' ତାଙ୍କୁ ଅନ୍ୟ କୌଶଳ ଶିଖେଇବା ପାଇଁ ମତଦେଲେ ଯାହାଦ୍ୱାରା କି ସେ କିଛି ଟଙ୍କା କମେଇ ପାରନ୍ତେ । ସୀତା ଜଣେ ଗରିବ ଶ୍ରମିକ ଶ୍ରେଣୀୟ ପରିବାରରୁ ଅଟନ୍ତି ଯିଏ ପ୍ରତିଦିନ ୧୫୦ - ୧୮୦ ଟଙ୍କା ରୋଜଗାର କରିପାରନ୍ତି । ସେମାନଙ୍କ ପାଇଁ ଉପହାରରମାନେ ବହୁ ମାନ୍ୟତା ରଖୁଥିଲା କାରଣ ସୀତାଙ୍କ ବାପାଙ୍କର ଅବସ୍ଥା ମଧ୍ୟ ବହୁ ଖରାପ ଥିଲା ଏବଂ ଏହି କାରଣରୁ ହିଁ ତାଙ୍କୁ ସ୍କୁଲ ପାଠପଢ଼ା ଛାଡ଼ିବାକୁ ପଡିଥିଲା । କିଛି ସମୟ ପର୍ଯ୍ୟନ୍ତ ସୀତା ନିଜ ମା ' ଏବଂ ଭାଈ - ଭଉଣୀମାନଙ୍କ ସହିତ ଗୁପଚୁପ ବିକ୍ରୟ କରି ଘର ଚଳାଉଥିଲେ । କିନ୍ତୁ ୨୦୧୩ ମାଡିହରେ ହିଁ ସରକାର ତାଙ୍କ ପ୍ରସ୍ତାବକୁ ମଞ୍ଜୁରୀ ଦେଲେ ଏବଂ ତାଙ୍କୁ ୬ ଲକ୍ଷ ଟଙ୍କାର ଉପହାର ମଧ୍ୟ ଦେଲେ ଯାହା ସାହାଯ୍ୟରେ ସେ ଏବଂ ତାଙ୍କ ଭାଈ ଭଉଣୀମାନେ ସ୍କୁଲରେ ନିଜ ପାଠ ପଢ଼ା ସମ୍ପୂର୍ଣ୍ଣ କରୁଛନ୍ତି । ଏବେ ତାଙ୍କ ଜୀବନରେ ବହୁ ସୁଧାର ଆସିଛି ଏବଂ ଆଗକୁ ଯାଇ ସେ ଭାରତକୁ ଅନ୍ୟ ପଦକ ଦେଇ ଗର୍ବ ଅନୁଭବ କରିବେ , ଏହା ତାଙ୍କ ମା ' କିରଣ ସାହୁ କୁହନ୍ତି । ସୀତାଙ୍କ ପରୀକ୍ଷକ ଏବଂ ତାଙ୍କ ଅଧ୍ୟାପିକା ଉଷା ସାହୁଙ୍କ ବହୁ ଯୋଗଦାନ ରହିଛି ଏବଂ ମିତଭାଷୀ ୧୩ ବର୍ଷୀୟ ବାଳିକା ଯେ ଚାଲିବା ବାଟରେ ଖୁଣ୍ଟୁ-ଥିଲେ , ସେ ତାକୁ ଧୀରେ ଧୀରେ ରାଜ୍ୟରେ ପକେଇଲେ ଏବଂ ରାଷ୍ଟ୍ରୀୟ ସ୍ତର ପ୍ରତିଯୋଗିତାର କାବିଲ କରେଇଲେ ଯାହା କାରଣରୁ ସେ ଦୁଇ ଅଲମ୍ପିକ ପଦକ ଜିତିପାରିଲେ ।
ଅଶ୍ୱିନୀ କୁମାର ବେହେରା  (୧ ଅପ୍ରେଲ ୧୯୪୬ - ୧୨ ଜୁନ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅଶ୍ୱିନୀ କୁମାର ବେହେରା ୧୯୪୬ ମସିହାର ଅପ୍ରେଲ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଇନ୍ଦ୍ରମଣି ବେହେରା ଓ ପତ୍ନୀଙ୍କ ନାମ ଅହଲ୍ୟା ବେହେରା । ରାଜନୈତିକ ଜୀବନ ଅଶ୍ୱିନୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଶିକ୍ଷକତାରୁ ଅବ୍ୟାହତି ନେଇ ରାଜନୀତିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅଶ୍ୱିନୀ କୁମାର ବେହେରା ୨୦୧୧ ମସିହାର ଜୁନ ମାସ ୧୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୫ ବର୍ଷ ବୟସ ହୋଇଥିଲା ।
ବିକ୍ରମଶିଳା  ( : ) ପ୍ରାଚୀନ ଭାରତର ବୌଦ୍ଧ ଧର୍ମର ବିସ୍ତାର ସମୟରେ ଦୁଇଟି ମଧ୍ୟରୁ ଅନ୍ୟତମ ଜ୍ଞାନ ବିସ୍ତାର କେନ୍ଦ୍ର ଥିଲା  ।ନାଳନ୍ଦା ସହ ଏହା ସେହି ସମୟରେ ପ୍ରସିଦ୍ଧ ବିଦ୍ୟାକେନ୍ଦ୍ର ରହିଥିଲା । ଏହା ରାଜା ଧର୍ମପାଳଙ୍କଦ୍ୱାରା ସ୍ଥାପିତ ହେଇଥିଲା । ଏଠାରେ ଅତିଷ୍ଠ ନାମକ ଜଣେ ବିଦ୍ୱାନ ଦାୟିତ୍ୱରେ ଥିଲେ । 1200 ମସିହା ଆଡକୁ ଏହା ମୂହମ୍ମଦ ବିନ ଖିଲିଜିଙ୍କ ଆକ୍ରମଣଦ୍ୱାରା ସମ୍ପୂର୍ଣ ବିଦ୍ୱଂଶ ହେଇଯାଇଥିଲା । ଭାରତୀୟ ରାଜ୍ୟ ବିହାରର ଭାଗଲପୁର ଜିଲ୍ଲାରେ ଅନତିଚକ ଗ୍ରାମରେ ବିକ୍ରମଶିଳା ଅବସ୍ଥିତ । ଏହା ଭାଗଲପୁରରୁ ପୂର୍ବ ଦିଗରେ 50 କିଲୋମିଟର ଦୁରବର୍ତୀ । କହଲଗାଓ ରେଳ ଷ୍ଟେସନ ଏଠାରୁ 13 କିଲୋମିଟର । ଜାତୀୟ ରାଜପଥ 80ରୁ ଏଠାକୁ ପହଞ୍ଚିବାକୁ ଏକ ଭଲ ସଡକ ରହିଛି । ଇତିହାସ ପାଲ ବଂଶ ଶାସନ ସମୟରେ ଅନେକ ବୌଦ୍ଧ ଉପାସନା ପିଠା ଗଢି ଉଠିଥିଲା । ତିବତର ସୂତ୍ର ଅନୁସାରେ 5ଟି ମହାବିହାର ଉଲ୍ଲେଖନୀୟ ଥିଲା । ସେଗୁଡ଼ିକ ମଧ୍ୟରୁ ନାଳନ୍ଦା ଓ ବିକ୍ରମଶିଳାର ବିଶ୍ୱବିଦ୍ୟାଳୟ , ସୋମାପୁରା , ଅଡଙ୍ଗାଶିଳା ଓ ଜଗଦଦଳା ରହିଥିଲା । ଏହି ସମସ୍ତ ରାଜ୍ୟର ତଦାରଖରେ ପ୍ରଚଳିତ ଥିଲା ଓ ସମସ୍ତଙ୍କ ମଧ୍ୟରେ ସମନ୍ନ୍ୟୟ ଥିଲା । ସବୁ ଜ୍ଞାନ ପିଠା ମଧ୍ୟରେ ଆଦାନ ପ୍ରଦାନ ରହିଥିଲା। ପାଳ ରାଜା ଧର୍ମପାଳଙ୍କଦ୍ୱାରା ସ୍ଥାପିତ ଏହି ବିଶ୍ୱବିଦ୍ୟାଳୟ 4 ଶତକ ପାଇଁ ରହିବା ପରେ ଖିଲିଜିଙ୍କଦ୍ୱାରା ଧ୍ୱଂଶ ପ୍ରାପ୍ତ ହେଲା । . 16-17 ଶ ଶତାବ୍ଦୀର ତିବବତୀୟ ଧର୍ମଯାଜକ ତାରନାଥଙ୍କ ଲେଖାରୁ ବିକ୍ରମଶିଳା ବିଷୟରେ ଜଣାପଡେ । . ଏଠାରେ 100ରୁ ଉର୍ଦ୍ଧ ଶିକ୍ଷୟକ ଓ ସହସ୍ରାଧିକ ଛତ୍ର ଥିବାର ଜଣାଯାଏ । ଏଠାରୁ ଛତ୍ରମାନେ ବିଦେଶକୁ ବୌଦ୍ଧ ଧର୍ମ ଓ ସଂସ୍କୃତି ପ୍ରଚାର ପାଇଁ ଯାଉଥିଲେ । ଏଠାରେ ଦର୍ଶନ, ବ୍ୟାକରଣ, ବସ୍ତୁ ବିଦ୍ୟା , ଭାରତୀୟ ତର୍କଶାସ୍ତ୍ର ମୁଖ୍ୟ ପଠନ ବିଷୟ ଥିଲା । ତାନ୍ତ୍ରିକ ବିଦ୍ୟା ମଧ୍ୟ ଏଠାରେ ପଠନ ବିଷୟ ଥିଲା ।
, . ଏଲିଜାବେଥ୍ ସୁଜାନ୍ କୋଶୀ,  (ଜନ୍ମ ମଇ ୧୦, ୧୯୯୪) କେରଳ ଜନ୍ମିତ ଜଣେ ଭାରତୀୟ ବନ୍ଧୁକଚାଳନା ଖେଳାଳି  । ୨୦୧୧ରେ ଜର୍ମାନୀରେ ସେ ଆନ୍ତର୍ଜାତୀୟ ପଦାର୍ପଣ କରିଥିଲେ । ସେ ସେହି ବର୍ଷ ତିରୁଅନନ୍ତପୁରମରେ ଅନୁଷ୍ଠିତ ରାଜ୍ୟସ୍ତରୀୟ ପ୍ରତିଯୋଗିତାରେ ୫ଟି ସ୍ୱର୍ଣ୍ଣପଦକ ଜିତିଥିଲେ । ସେ ଏସୀୟ ବନ୍ଧୁକଚାଳନା ପ୍ରତିଯୋଗିତାରେ ରୌପ୍ୟ ପଦକ ଜିତିଥିଲେ ଓ ୨୦୧୩,୧୪ରେ ଭାରତକୁ ପ୍ରତିନିଧିତ୍ୱ କରିଥିଲେ । ସେ ୨୦୧୪ ଗ୍ଲାସଗୋ ରାଜ୍ୟଗୋଷ୍ଠୀ କ୍ରୀଡାରେ ମଧ୍ୟ ଭାଗନେଇଥିଲେ । ୨୦୧୫ ଜାତୀୟ କ୍ରୀଡ଼ାରେ ମହିଳା ୫୦ ମିଟର ରାଇଫଲ୍ ପ୍ରୋନ୍ ବିଭାଗରେ କେରଳ ପାଇଁ ପ୍ରଥମ ଖେଳାଳି ଭାବେ ସ୍ୱର୍ଣ୍ଣ ପଦକ ଜିତିଥିଲେ । ତାଙ୍କ ଗୁରୁ ହେଉଛନ୍ତି ହରିୟାଣାର ସତଗୁରୁ ଦାସ । ସେ କୋଚିଠାରେ ଏକ ବନ୍ଧୁକଚାଳନା ପ୍ରତିଯୋଗିତା ଦେଖି ଅନୁପ୍ରାଣିତ ହୋଇଥିଲେ । ସେ ପ୍ରୋନ୍, ୩ ପୋଜିସନ୍ ଓ ଏୟାର୍ ରାଇଫଲ୍ ବିଭାଗରେ ପ୍ରତିଦ୍ୱନ୍ଦୀତା କରନ୍ତି ।
ଡାସାବୁଭିର  (ଇଂରାଜୀ ଭାଷାରେ , ବିକ୍ରୟ ନାମ ) ଏକ ଭୁତାଣୁବିରୋଧୀ ଔଷଧ   ଯାହା ହେପାଟାଇଟିସ ସି ରୋଗର ଚିକିତ୍ସାରେ ଦିଆଯାଏ  । ହେପାଟାଇଟିସ ସି ଟାଇପ ୧ ଭୁତାଣୁ ନିମନ୍ତେ ଏହି ଔଷଧ ସ‌ହିତ ଓମ୍ବିଟାସଭିର/ପାରିଟାପ୍ରେଭିର/ରିଟୋନାଭିର ଏକତ୍ର ଦିଆଯାଏ । ଅଧିକନ୍ତୁ ରିବାଭିରିନ ମଧ୍ୟ ଦିଆଯାଇପାରେ । ଏହି ମିଶ୍ରଣ ଫଳରେ ୯୦% ଲୋକ ଆରୋଗ୍ୟ ଲାଭ କରନ୍ତି । ଏହି ଔଷଧ ଦିନ‌କୁ ଦୁଇଥର, ୧୨ରୁ ୨୪ ସପ୍ତାହ ପର୍ଯ୍ୟନ୍ତ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିଦ୍ରା ସମସ୍ୟା, ଅଇ, ଗଲୁ ଓ ଥକ୍କା ଅନୁଭବ ଇତ୍ୟାଦି ଲକ୍ଷଣ ଦେଖାଯାଏ । ବୃକ୍‌କ ରୋଗରେ   ଏହା ଦିଆଯାଇପାରେ ମାତ୍ର ଯକୃତ ଫେଲ   ହୋଇଥିଲେ ଦେବାକୁ ମନାକରାଯାଏ । ଗର୍ଭାବସ୍ଥାରେ ଏହି ଔଷଧର କୌଣସି ପ୍ରତିକ୍ରିୟା ହୋଇଥିବାର ପ୍ରମାଣ ମିଳିନଥିଲେ ମଧ୍ୟ ଭଲ ରୂପେ ଅନୁଶୀଳନ ହୋଇନାହିଁ । ଏଥିନିଲଏସ୍ଟ୍ରାଡିଅଲ ଥିବା ଜନ୍ମନିରୋଧ ବଟିକା ସ‌ହିତ ଡାସାବୁଭିର ବ୍ୟବ‌ହାର କରିବା ଉଚିତ ନୁହେଁ । ଏହା ଏଚସିଭି ଏନଏସସ ୫ବି ପଲିମରେଜ ଇନହିବିଟର  ( 5 ) ଶ୍ରେଣୀର ଔଷଧ  । ସନ ୨୦୧୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଡାସାବୁଭିର ସ୍ୱିକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ଓମ୍ବିଟାସଭିର, ପାରିଟାପ୍ରେଭିର ଓ ରିଟୋନାଭିର ଔଷଧମାନଙ୍କ ସ‌ହିତ ଏକତ୍ର ଦେବାକୁ ଫୁଡ ଆଣ୍ଡ ଡ୍ରଗ ଆଡମିନିସ୍ଟ୍ରେସନଦ୍ୱାରା   ସ୍ୱୀକୃତିପ୍ରାପ୍ତ ହୋଇଛି । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ମିଶ୍ରଣର ଖର୍ଚ୍ଚ ୧୨ ସପ୍ତାହରେ ୮୩,୩୧୯ ଓ ୨୪ ସପ୍ତାହର ଖର୍ଚ୍ଚ ୧୬୬, ୬୩୮ ଆମେରିକୀୟ ଡଲାର । ସନ ୨୦୧୫ରେ ଏହି ଔଷଧ ପୃଥିବୀରେ ଅନେକ ସ୍ଥାନରେ ମିଳେନାହିଁ ।
ଟାଇପରାଇଟର ଗୋଟାଏ ଯନ୍ତ୍ର ଅଟେ ଯାହା ସହିତ କି ବୋର୍ଡ ଥାଏ ଯାହାକି ଦବାଇଲେ ବିଭିନ୍ନ ଚରିତ୍ର ଏହା ମାଧ୍ୟମରେ  (ସାଧାରଣତ କାଗଜରେ) ଛପି ଯାଏ  । ଟାଇପରାଇଟରର ଗୋଟାଏ  'କି'  ଦବାଇଲେ ଗୋଟିଏ ଚରିତ୍ର ଛପିଥାଏ ।
ଅଳକା ଲାମ୍ବା (ଜନ୍ମ ୨୧ ସେପ୍ଟେମ୍ବର ୧୯୭୫) ଆମ୍ ଆଦମି ପାର୍ଟିର  (ଆପ୍) ଜଣେ ଭାରତୀୟ ରାଜନୀତିଜ୍ଞ ଅଟନ୍ତି  । ସେ ଦିଲ୍ଲୀ ବିଶ୍ୱବିଦ୍ୟାଳୟର ଛାତ୍ର ସଂଘର ପୂର୍ବ ସଭାପତି, ଛାତ୍ର ସଂଘର ପୂର୍ବ ରାଷ୍ଟ୍ରଅଧ୍ୟକ୍ଷ, ଦିଲ୍ଲୀ ପ୍ରଦେଶ କଂଗ୍ରେସର ପୂର୍ବ ମହାସଚିବ ଏବଂ ଅଖିଳ ଭାରତୀୟ କଂଗ୍ରେସ କମିଟିର ପୂର୍ବ ସଚିବ ଅଟନ୍ତି । ଲାମ୍ବା ଏକ ଅଲଗା ସରକାରୀ ସଂଗଠନ  "ଗୋ ଇଣ୍ଡିଆ ଫାଉଣ୍ଡେସନ" ର ମଧ୍ୟ ଅଧ୍ୟକ୍ଷ ଥିଲେ । ୨୦ ବର୍ଷ କଂଗ୍ରେସରେ ରହିବା ପରେ ସେ ୨୩ ଡିସେମ୍ବର ୨୦୧୩ରେ ଆମ ଆଦମି ପାର୍ଟିରେ ପ୍ରବେଶ କଲେ। ଫେବୃଆରୀ ୨୦୧୫ରେ ସେ ଚାନ୍ଦନି ଚୌକରୁ ଦିଲ୍ଲୀ ବିଧାନ ସଭା ପାଇଁ ନିର୍ବାଚିତ ହେଲେ । ବ୍ୟକ୍ତିଗତ ଜୀବନ ଅଳକା ଲାମ୍ବାଙ୍କ ଜନ୍ମ ୨୧ ସେପ୍ଟେମ୍ବର ୧୯୭୫ରେ ହୋଇଥିଲା । ତାଙ୍କ ପିତାଙ୍କର ନାମ ଅମରନାଥ ଲାମ୍ବା ଏବଂ ମାତାଙ୍କର ନାମ ରାଜକୁମାରୀ ଲାମ୍ବା ଅଟେ । ସେ ସରକାରୀ ସିନିୟର ସେକେଣ୍ଡାରୀ ବିଦ୍ୟାଳୟ ନଂ ୧,ଦିଲ୍ଲୀରେ ପଢୁଥିଲେ। ସେ ଦିଲ୍ଲୀ ବିଶ୍ୱ ବିଦ୍ୟାଳୟର ଦୟାଲ ସିଂ କଲେଜ୍ , ସେଣ୍ଟ ଷ୍ଟିଫେନ କଲେଜରୁ ଏମ ଏସ୍ ସି ଏବଂ ଏମ ଏଡ୍ କରିଛନ୍ତି।
ଇମ୍ରାନ ଅନ୍ୱର୍ ହାସମୀ  (ଜନ୍ମ ୨୪ ମାର୍ଚ୍ଚ ୧୯୭୯) ଜଣେ ହିନ୍ଦୀ ଚଳଚ୍ଚିତ୍ର କଳାକାର ଯିଏକି ହିନ୍ଦୀ ଚଳଚ୍ଚିତ୍ରରେ ଦେଖା ଦିଅନ୍ତି  । ନିଜର ସଫଳ କ୍ୟାରିୟର ଭିତାରେ ସେ ୩ ଥର ଫିଲ୍ମଫେୟାର ଆୱାର୍ଡ ପାଇଂ ମନୋନୀତ ହୋଇଛନ୍ତି, ଏବଂ ନିଜକୁ ଏକ ଜନପ୍ରିୟ ହିନ୍ଦୀ କଳାକର ଏବଂ ସବୁଠରୁ ଅଧିକ ପ୍ରାପ୍ୟ ପାଉଥିବା କଳାକାରମାନଙ୍କ ମଧ୍ୟରେ ସ୍ଥାନ ପାଇଛନ୍ତି ।
ପବିତ୍ର ମୋହନ ପ୍ରଧାନ  (୮ ଫେବୃଆରୀ ୧୯୦୮ - ୨୮ ସେପ୍ଟେମ୍ବର ୧୯୮୮) ଓଡ଼ିଶାର ଜଣେ ପ୍ରଜାମଣ୍ଡଳ ଓ ଗଡ଼ଜାତ ଆନ୍ଦୋଳନର ନେତା ଏବଂ ଓଡ଼ିଆ ରାଜନୀତିଜ୍ଞ ଥିଲେ  । ସେ ବହୁବାର ଓଡ଼ିଶା ବିଧାନ ସଭା ଓ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପବିତ୍ର ମୋହନ ପ୍ରଧାନ ୧୯୦୮ ମସିହାର ଫେବୃଆରୀ ମାସ ୮ ତାରିଖରେ ତାଳଚେର ଅନ୍ତର୍ଗତ ପୋଇପାଳଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଭରତ ପ୍ରଧାନ । ଶୈଶବରୁ ହିଁ ସେ ବାପାଙ୍କୁ ହରେଇଥିଲେ । ପବିତ୍ରଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ସ୍ୱାଧୀନତା ପୂର୍ବରୁ ପବିତ୍ର ତାଳଚେର ପ୍ରଜାମଣ୍ଡଳ ଆନ୍ଦୋଳନର ନେତୃତ୍ୱ ନେଇଥିଲେ । ଏଥିପାଇଁ ତାଙ୍କୁ ରାଜଦ୍ରୋହ ଅଭିଯୋଗ ଓ କାରାବରଣ କରିବାକୁ ପଡିଥିଲା । ସ୍ୱାଧିନତା ପରେ ସେ ଗଡ଼ଜାତ ଆନ୍ଦୋଳନରେ ଯୋଗଦେଇଥିଲେ । ଗଡ଼ଜାତ ମିଶ୍ରଣ ପରେ ସେ ସକ୍ରିୟ ରାଜନୀତିରେ ଯୋଗଦେଇଥିଲେ । ୧୯୪୬ ମସିହାରେ ସେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ଓ ୧୯୫୨, ୧୯୫୭, ୧୯୬୧ ଓ ୧୯୬୭ ମସିହାରେ ସ୍ୱାଧୀନତା ପରର ୧ମ, ୨ୟ, ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ବିଭିନ୍ନ ସମୟରେ ଭାରତୀୟ ଜାତୀୟ କଂଗ୍ରେସ, ଜନ କଂଗ୍ରେସ ଓ ଭାରତୀୟ ଲୋକ ଦଳର କର୍ମୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ପବିତ୍ର ୧୯୮୮ ମସିହାର ସେପ୍ଟେମ୍ବର ମାସ ୨୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।
ଛାଞ୍ଚ: ଦାର୍ଜିଲିଂ ମେଲ ସ୍ୱାଧୀନ ପୂର୍ବ କାଳରୁ ପ୍ରଚଳିତ ହୋଇ ଆସିଥିବା ଏକ ଏଇତିହାସିକ ଟ୍ରେନ ।ଏହା ହିମାଲୟ ପର୍ବତଞ୍ଚଳର ଦର୍ଜିଲ୍ଙ୍ଗ ରେଳ ଷ୍ଟେସନ ସହ ସିଲିଗୁଡିସ୍ଥିତ ନୂଆ ଜଳପାଇଗୁଡି ଷ୍ଟେସନର ସଂଯୋଗ କରେ । ଏହା କଲିକତା - ସିଲିଗୁଡି ଓ ହଲଦିବାରି ପାଇଁ ଏକ ମୁଖ୍ୟ ସଂଯୋଗ କରି ଟ୍ରେନ । ଇତିହାସ ବ୍ରିଟିଶ ରାଜୁତି ସମୟରେ ଉତ୍ତର ବଙ୍ଗକୁ ସମସ୍ତ ଟ୍ରେନ ପୂର୍ବ ବଙ୍ଗ  ( ବର୍ତ୍ତମାନ ବାଂଲାଦେଶ ) ବାଟ ଦେଇ ଯାତାୟତ କରୁଥିଲା  । 1878 ମସିହାରେ କଲିକତା ଦେଇ ସିଲିଗୁଡିକୁ ଦୁଇଟି ସ୍ତରରେ ରେଳପଥ ଥିଲା । ପ୍ରଥମ ସ୍ତରରେ 185 କିଲୋମିଟର ପଥ କଲିକତା ଷ୍ଟେସନରୁ ବଙ୍ଗର ରାଜ୍ୟ ରେଳପଥ ଭାବରେ ପଦ୍ମା ନଦୀର ଦକ୍ଷିଣ ଅଂଶରେ ଦାମୁକଡିହ ଘାଟ ଯାଏ ଥିଲା ।ସେଠାରେ ଯାତ୍ରୀମାନେ ଫେରି ଡଙ୍ଗାରେ ନଦୀ ପାର ହେଇ ସେଠାରୁ 336 କିଲୋମିଟର ମିଟର ଗାଜ ରେଳପଥରେ ଉତ୍ତର ବଙ୍ଗ ରେଳବାଇର ଲାଇନରେ ପଦ୍ମା ନଦୀର ଉତ୍ତର ଉତ୍ତରାଞ୍ଚଳରେ ଥିବା ସରାଘାଟ ଯାଏ ଯାଉଥିଲେ । ସେଠାରୁ ସିଲିଗୁଡିରେ ପହଞ୍ଚୁ ଥିଲେ । 1912 ମସିହାରେ 1.8 କିଲୋମିଟର ଦୀର୍ଘ ହରଡିଙ୍ଗ ବ୍ରିଜ ପଦ୍ମା ନଦୀ ଉପରେ ହେଲା । 1926 ମସିହାରେ ସେଠାରୁ ଥିବା ମିଟର ଗଜ ଲାଇନକୁ ବ୍ରଡ ଗଜରେ ପରିବର୍ତ୍ତନ ହେଲା ।ଏହା ପରେ କଲିକତାରୁ ସିଲିଗୁଡି ସିଧା ସଳଖ ରେଳ ପ୍ରଚାଳନ ହେଲା । ାହି ରୁଟରେ ସିଆଲଦାହ , ଭେରମରା , ଜଳପାଇଗୁଡି , ହଲଦିବାଦୀ , ଜଳପାଇଗୁଡି ଆଦି ମୁଖ୍ୟ ଷ୍ଟେସନ ରହିଲା । ଦାର୍ଜିଲିଂ ମେଲ ଏହି ରାସ୍ତା ଦେଇ ଯାତାୟତ ପ୍ରାକ-ସ୍ୱାଧୀନତା କାଳରୁ କରେ ।
କୋଡାଗିନା ଗୌରମ୍ମା  (୧୯୧୨-୧୯୩୯), ଜଣେ ଭାରତୀୟ ଲେଖକ ଥିଲେ  । ସେ ମୁଖ୍ୟତଃ କନ୍ନଡ ଭାଷାରେ ଲେଖୁଥିଲେ । ସେ ଜଣେ ନାରୀବାଦୀ ଏବଂ ଭାରତୀୟ ସ୍ୱାଧୀନତା ଆନ୍ଦୋଳନର ସମର୍ଥକ ଥିଲେ । ଜୀବନ ଗୌରମ୍ମା ୧୯୧୨ ମସିହାରେ ମାଦିକେରିରେ ଏନ. ଏସ ରାମୟା ଏବଂ ନଜମାଙ୍କ ଗର୍ଭରେ ଜନ୍ମଗ୍ରହଣ କରିଥିଲେ । ସେ କୋଡାଗୁ ଜିଲ୍ଲାରେ ସୋମୱାରପେଟ ତାଲୁକର ବି.ଟି ଗୋପାଳ କୃଷ୍ଣଙ୍କୁ ବିବାହ କରିଥିଲେ, ଯାହା ପରେ ବ୍ରିଟିଶ ଭାରତର ଏକ ପ୍ରଦେଶ କୋରଗ ଭାବରେ ଜଣାଶୁଣା ହେଲା । କୋରଗରେ ଅଭିଯାନ ସମୟରେ ସେ ମହାତ୍ମା ଗାନ୍ଧୀଙ୍କୁ ତାଙ୍କ ପରିବାରକୁ ନିମନ୍ତ୍ରଣ କରିଥିଲେ ଏବଂ ହରିଜନ  (ଦଳିତ) କଲ୍ୟାଣ ପାଣ୍ଠି ପ୍ରତି ତାଙ୍କର ସମସ୍ତ ସୁନା ଅଳଙ୍କାର ଦାନ କରିଥିଲେ  । ଗୌରମ୍ମା ୧୩ ଏପ୍ରିଲ ୧୯୩୯ ମସିହାରେ ୨୭ ବର୍ଷ ବୟସରେ ଏକ ଘୂର୍ଣ୍ଣିବାତ୍ୟାରେ ବୁଡ଼ି ଯାଇ ମୃତ୍ୟୁବରଣ କରିଥିଲେ । କାର୍ଯ୍ୟ ଗୌରମ୍ମା କନ୍ନଡ ଭାଷାରେ  'କୋଡାଗିନା ଗୌରମ୍ମା'  ନାମରେ ଲେଖିଥିଲେ । ତାଙ୍କର କାହାଣୀ ଯେପରିକି  "ଅପରାଧି ୟାରୁ"   (ଅପରାଧୀ କିଏ),  "ଭାନିଆ ସମାସେ" ,  "ଆହୁତି"  ଏବଂ  "ମନୁଭିନା ରାନୀ"  ଆଧୁନିକ ଏବଂ ପ୍ରଗତିଶୀଳ ଥିଲା । ତାଙ୍କର କାହାଣୀ  "ମନୁଭିନା ରାନୀ"  ତାଙ୍କୁ ପ୍ରସିଦ୍ଧ କରିଥିଲା  । ମାଦିକେରିରୁ ତାଙ୍କର ବହୁ ପ୍ରସିଦ୍ଧ କାହାଣୀର ଏକ ଖଣ୍ଡ ଗୌରମ୍ମା କ୍ୟାଥେଗାଲୁ ରିଲିଜ୍ ହୋଇଥିଲା । ଗୌରମ୍ମାଙ୍କ କାହାଣୀର ଏକ ଭଲ୍ୟୁମ ମାରେୟାଲାଗଡା କାଥେଗାଲୁ ଭାବରେ ପ୍ରକାଶିତ ହୋଇଥିଲା ଏବଂ ଏହାକୁ କନ୍ନଡ ଲେଖକ ବୈଦେହୀ ଏହାର ପ୍ରାରମ୍ଭ କରିଥିଲେ । ୨୦୨୩ ମସିହାରେ ଦୀପ ଭସ୍ତିଙ୍କଦ୍ୱାରା ଗୌରମ୍ମାଙ୍କ କ୍ଷୁଦ୍ର କାହାଣୀ ଅନୁବାଦ କରାଯାଇଥିଲା, ଏବଂ ଏହା ୟୋଡା ପ୍ରେସଦ୍ୱାରା  "ଭାଗ୍ୟର ଖେଳ ଏବଂ ଅନ୍ୟାନ୍ୟ କାହାଣୀ"  ଭାବରେ ପ୍ରକାଶିତ ହୋଇଥିଲା । କନ୍ନଡ ସମାଲୋଚକ ତଥା ଲେଖକ ଏମଏସ ଆଶା ଦେବୀ କହିଛନ୍ତି ଯେ, ସେ ଗାନ୍ଧୀଙ୍କଦ୍ୱାରା ସମ୍ପୂର୍ଣ୍ଣ ପ୍ରଭାବିତ ହୋଇଥିଲେ ଏବଂ ପ୍ରେମ, ବଳିଦାନ ଓ ଅହିଂସା ମାଧ୍ୟମରେ ସମାଜ ବଦଳାଇବା ସମ୍ଭବ ବୋଲି ବିଶ୍ୱାସ କରିଥିଲେ । ସେ ରଙ୍ଗାଭାଲୀ ନାମକ ପ୍ରଥମ ମହିଳାଙ୍କ କ୍ଷୁଦ୍ରଗଳ୍ପ ସଂଗ୍ରହକୁ ସମ୍ପାଦନା କରିଥିଲେ । ସେ ଅନ୍ୟତମ ଗୁରୁତ୍ୱପୂର୍ଣ୍ଣ ଲେଖକମାନଙ୍କ ମଧ୍ୟରୁ ଜଣେ ଥିଲେ, କିନ୍ତୁ ସେତେବେଳେ ସେ ଯୋଗ୍ୟର ଶ୍ରେୟ ପାଇଲେ ପାରିଲେ ନାହିଁ । ଗାନ୍ଧୀ ଦର୍ଶନର ଜଣେ ପ୍ରଗତିଶୀଳ ଚିନ୍ତକ ତଥା ବିଶ୍ୱାସୀ ଗୌରମ୍ମା ତାଙ୍କ ଲେଖା ମାଧ୍ୟମରେ ଅଗଣିତ ମହିଳାଙ୍କୁ ପ୍ରଭାବିତ କରିଥିଲେ । କନ୍ନଡ ସାହିତ୍ୟରେ ତାଙ୍କର ଅବଦାନ ଭବିଷ୍ୟତର ସମସ୍ତ ପିଢ଼ିମାନଙ୍କ ପାଇଁ ଏକ ପ୍ରେରଣା ହୋଇ ରହିବ । ପ୍ରଭାବ ଦଶନ୍ଧି ପରେ, ତାଙ୍କର କାର୍ଯ୍ୟଗୁଡ଼ିକ କନ୍ନଡ଼ର ଲେଖକ ତ୍ରିବେଣୀଙ୍କୁ ପ୍ରେରଣା ଦେଇଥିଲା । ଲେଖକ ଶାନ୍ତି କେ ଆପ୍ପନ୍ନା ଗୌରମ୍ମାଙ୍କୁ ନିଜର ଏକ ପ୍ରେରଣା ବୋଲି ମାନିଛନ୍ତି । କବି  "ଡ଼ି. ଆର.ବେନ୍ଦ୍ରେ"  ଗୌରମ୍ମା ଏବଂ ଗୌରମ୍ମାଙ୍କ ମୃତ୍ୟୁ ବିଷୟରେ  "ତାଙ୍ଗୀ ଗୌରମ୍ମା"  ନାମରେ ଏକ କବିତା ରଚନା କରିଥିଲେ, ଯାହା ୧୯୫୮ ମସିହାରେ ପ୍ରକାଶିତ ହୋଇଥିଲା । ଉତ୍ତରାଧିକାରୀ ଲେଖକମାନଙ୍କୁ ସମର୍ଥନ କରିବା ପାଇଁ ପରିବାର ସଦସ୍ୟ କୋଡାଗିନା ଗୌରମ୍ମା ଏଣ୍ଡୋମେଣ୍ଟ ପୁରସ୍କାର ସୃଷ୍ଟି କରିଛନ୍ତି ।
ସାରଥୀଙ୍କ ନିର୍ଦ୍ଦେଶିତ ଓଡ଼ିଆ କଥାଚିତ୍ର ଭାଇ ଭାଉଜ ୧୯୬୭ ମସିହାରେମୁକ୍ତିଲାଭ କରିଥିଲା ।
ଫ୍ଲୁକୋନାଜୋଲ  (ଇଂରାଜୀ ଭାଷାରେ ) ଏକ କବକରୋଧୀ ଔଷଧ   ଯାହା ଅନେକ ଗୁଡ଼ିଏ କବକ ସଂକ୍ରମଣ   ନିମନ୍ତେ ବ୍ୟବ‌ହାର କାରାଯାଏ  । ଏହି ରୋଗମାନଙ୍କ ନାମ ଯଥାକ୍ରମେ କାଣ୍ଡିଡିଆସିସ  , ବ୍ଲାସ୍ଟୋମାଇକୋସିସ  , କ‌କସିଡିଓମାଇକୋସିସ  , କ୍ରିପ୍ଟୋକ‌କୋସିସ  , ହିସ୍ଟୋପ୍ଲାଜ୍ମୋସିସ  , ଡର୍ମାଟୋଫାଇଟୋସିସ  , ଓ ପିଟିରିଆସିସ ଭରସିକଲର  . କାଣ୍ଡିଡିଆସିସର କେତେକ ସଙ୍କଟାପନ୍ନ ଅବସ୍ଥା ଯେପରିକି ଅଙ୍ଗ ପ୍ରତିରୋପଣ  , ଅଳ୍ପ ଓଜନର ଶିଶୁ ଓ ଅଳ୍ପ ରକ୍ତ ନିଉଟ୍ରୋଫିଲ ଥିଲେ   ଏହି ଔଷଧ ପ୍ରତିଷେଧ ଭାବରେ ଦିଆଯାଏ । ଏହା ଶିରାଭ୍ୟନ୍ତରରେ   ବା ପାଟିରେ ଦିଆଯାଏ । ଫ୍ଲୁକୋନାଜୋଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ରାସ୍ ଓ ଅଧିକ ଯକୃତ ଏଞ୍ଜାଇମ   ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା  , ଲମ୍ବା କ୍ୟୁଟି   ଓ ବାତ   ଇତ୍ୟାଦି ଦେଖାଯାଏ । ଗର୍ଭାବସ୍ଥାରେ ଏହି ଔଷଧ ନେଲେ ଗର୍ଭପାତ   ସଙ୍କଟ ଅଧିକ ରହେ ଓ ଅଧିକ ଡୋଜର ଔଷଧ ନେଲେ ଶିଶୁର ଜନ୍ମ ତୃଟି   ଦେଖାଯାଏ । ଆଜୋଲ କବକରୋଧୀ   ଶ୍ରେଣୀର ଫ୍ଲୁକୋନାଜୋଲ ଏକ ଔଷଧ । କବକର ଆବରଣକୁ   ଆକ୍ରମଣ କରି ଏହି ଔଷଧ କାମ କରେ । ଫ୍ଲୁକୋନାଜୋଲ ସନ ୧୯୮୧ରେ ପେଟେଣ୍ଟ ହୋଇଥିଲା ଓ ସନ ୧୯୮୮ରେ ବ୍ୟବସାୟରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର ହୋଲସେଲ ମୂଲ୍ୟ ୦.୦୫ରୁ ୦.୧୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ ଦିନ ଡୋଜର ହୋଲସେଲ ମୂଲ୍ୟ ।
ହ ମିଡୋଡ୍ରାଇନ ହେଉଛି ଏକ ଔଷଧ ଯାହା ଛିଡା ହେବା ସହିତ ହେଉଥିବା ନିମ୍ନ ରକ୍ତଚାପ ଜନିତ ଲକ୍ଷଣମାନଙ୍କ ଉପଶମ ପାଇଁ ବ୍ୟବହୃତ ହୁଏ । ଏହାର ଉପକାରୀତାର ପ୍ରମାଣ ୨୦୧୫ ସୁଦ୍ଧା ବିଚାରାଧୀନ ଥିଲା । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଲୁଆ। ଗଲୁ, ମୂତ୍ର ଧାରଣ ଏବଂ ଉଚ୍ଚ ରକ୍ତଚାପ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମନ୍ଥର ହୃଦସ୍ପନ୍ଦନ ହୋଇପାରେ । ଆଓର୍ଟିକ୍ ଆନିଉରିଜମ, ହୃଦ୍‌ପାତ କିମ୍ବା ପୂର୍ବ ହୃଦ୍‌ଘାତରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଏକ ୧- ଚୟନକାରୀ ଆଡ୍ରେନେଜିକ୍ ଆଗୋନିଷ୍ଟ । ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ମିଡୋଡ୍ରାଇନ୍ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ୫ ମିଗ୍ରାର ୧୦୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା  ୭୫ ଖର୍ଚ୍ଚ ହୁଏ ଯୁକ୍ତରାଷ୍ଟ୍ରରେ ସେତିକି ପରିମାଣର ଔଷଦ ମୂଲ୍ୟ ପ୍ରାୟ ୪୪ ଡଲାର୍ ।
ସ୍ୱରୂପ କୁମାର ଦାସ  (ଜନ୍ମ: ୧୧ ଅପ୍ରେଲ ୧୯୭୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୦ ମସିହାରେ ହୋଇଥିବା ଉପ-ନିର୍ବାଚନରେ ସେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସ୍ୱରୂପ କୁମାର ଦାସ ୧୯୭୦ ମସିହାର ଅପ୍ରେଲ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧିରେନ୍ଦ୍ର ପ୍ରସାଦ ଦାସ ଓ ପତ୍ନୀଙ୍କ ନାମ ସାଗରିକା ଦାସ । ରାଜନୈତିକ ଜୀବନ ସ୍ୱରୂପ କୁମାର ଦାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୨୦ ମସିହାରେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ମାନସ କୁମାର ଦତ୍ତଙ୍କୁ ପରାଜିତ କରି ୧୬ଶ ଓଡ଼ିଶା ବିଧାନ ସଭା ନିର୍ବାଚିତ ହୋଇଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୦,୭୩୪ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜେପିର ପାର୍ଥୀ ମାନସ କୁମାର ଦତ୍ତଙ୍କ ଠାରୁ ୨୮,୬୨୬ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
କାଳୀଙ୍କ ନିବାସକୁ କାଳୀବାଡ଼ି କୁହାଯାଏ । ସିକନ୍ଦରାବାଦ ଓ ହାଇଦରାବାଦରେ ଥିବା ପ୍ରମୁଖ ହିନ୍ଦୁମନ୍ଦିରମାନଙ୍କ ମଧ୍ୟରେ କାଳୀବାଡ଼ି ଅନ୍ୟତମ । ଅବସ୍ଥିତି ହାଇଦରାବାଦସ୍ଥିତ ବିବେକାନନ୍ଦପୁରମଠାରେ ଏହି ମନ୍ଦିର ଅବସ୍ଥିତ । ଇତିହାସ ସ୍ଥାନୀୟ କାଳୀଭକ୍ତ ଏମ ସୁଦର୍ଶନ ରେଡ୍ଡୀ ୧୯୭୪ ମସିହାରେ ଏହି ମନ୍ଦିର ନିର୍ମାଣର ପରିକଳ୍ପନା କରିଥିଲେ । ସେ ଏଥିରେ ଭୂମି ଦାନ କରିବା ସହ ଏକ ଟ୍ରଷ୍ଟ ଗଠନ କରିଥିଲେ । ୧୯୭୬ ମସିହାରେ ମନ୍ଦିର ନିର୍ମାଣ ଶେଷ ହେବା ସହ କାଳୀଙ୍କର ଗୋଟିଏ କୃଷ୍ଣବର୍ଣ୍ଣ ପ୍ରସ୍ତର ପ୍ରତିମା ସ୍ଥାପନ କରାଯାଇଥିଲା ଯାହା କଲିକ଼ତାରେ ଥିବା ଦକ୍ଷିଣେଶ୍ୱର କାଳୀଙ୍କ ମୂର୍ତ୍ତି ସହ ସମାନ । ପ୍ରତିମାଟି କଲିକ଼ତାର ଚିତ୍ତପୁର ଆଣାଯାଇଥିବା ଜଣାଯାଏ । ପାର୍ବଣ ଦଶହରା ଓ ଦୀପାବଳୀ ଅବସରରେ ଏଠାରେ ବିଶେଷ ପୂଜା ପାଠ ଆୟୋଜନ କରାଯାଏ ।
ଆଇରିନ ସୁଲତାନା  ବଙ୍ଗଳା :         ଜଣେ ବାଂଲାଦେଶୀ ମଡେଲ୍ ଏବଂ ଅଭିନେତ୍ରୀ, ଯିଏକି ମୁଖ୍ୟତଃ ବଙ୍ଗଳାଦେଶର ଚଳଚ୍ଚିତ୍ର ଜଗତରେ ଅଭିନୟ କରନ୍ତି । ସେ ୨୦୦୮ ମସିହାରେ ପ୍ୟାଣ୍ଟିନ୍ ୟୁ୍ ଗଟ୍ ଦ ଲୁକ୍ ନାମକ ଏକ ସୌନ୍ଦର୍ଯ୍ୟ ପ୍ରତିଯୋଗିତାରେ ଅଂଶଗ୍ରହଣ କରିଥିଲେ, ଯେଉଁଥିରେ ସେ ଶ୍ରେଷ୍ଠ ହସକୁରା  (ବେଷ୍ଟ ସ୍ମାଇଲ୍) ପୁରସ୍କାର ଜିତିଥିଲେ  । ଏହାପରେ ସେ ଜଣେ ମଡେଲ୍ ଭାବରେ ବଙ୍ଗଳାଦେଶରେ ଏବଂ ବିଦେଶରେ ମଧ୍ୟ ଅନେକ ରାମ୍ପରେ ଭାଗନେଇଥିଲେ । ୨୦୧୩ ମସିହାରେ ସୁଲତାନା ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୟ ପ୍ରଥମ କଥାଚିତ୍ର ଥିଲା ଭାଲବାଶ ଜିନ୍ଦାବାଦ । ୮ ନଭେମ୍ବର ୨୦୧୩ରେ ମୁକ୍ତିଲାଭ କରିଥିବା ଏହି କଥାଚିତ୍ରଟିରରେ ସେ ଆରିଫିନ୍ ଶୁଭଙ୍କର ନାୟିକା ଭାବରେ ଅଭିନୟ କରିଥିଲେ, ଯାହାର ନିର୍ଦ୍ଦେଶନା ଦେଇଥିଲେ ଦେବାଶିଷ ବିଶ୍ୱାସ । ଏହି କଥାଚିତ୍ରଟିକୁ ବଙ୍ଗଳାଦେଶର ସମୀକ୍ଷକମାନେ ପସନ୍ଦ କରିବା ସହିତ ବ୍ୟବସାୟ କ୍ଷେତ୍ରରେ ମଧ୍ୟ ସଫଳ ହୋଇଥିଲା । ସୁଲତାନାଙ୍କ ଅଭିନୟ ଆରମ୍ଭରୁ ସେ ଲୋକପ୍ରିୟତା ଅର୍ଜନ କରିଥିଲେ ଏବଂ ମାତ୍ର ଗୋଟିଏ ବର୍ଷ ମଧ୍ୟରେ ସେ ଜଣେ ସୁନ୍ଦର ଏବଂ ଆକର୍ଷଣୀୟ ଅଭିନେତ୍ରୀ ଭାବରେ ପରିଗଣିତ ହୋଇଥିଲେ । ସେ ୨୦୦୮ ମସିହାରେ ବେଷ୍ଟ ସ୍ମାଇଲ୍ ଟାଇଟଲ୍ ଜିତିବା ପରେ ଅନେକ ବିଜ୍ଞାପନରେ ମଡେଲ୍ ଭାବରେ କାର୍ଯ୍ୟ କରିଥିଲେ । ୨୦୧୪ ମସିହାରେ ତାଙ୍କ ଅଭିନୀତ କଥାଚିତ୍ର ଦ ମସିନ୍ ମୁକ୍ତିଲାଭ କରିଥିଲା, ଯେଉଁଥିରେ ସେ ସାଇମନ ଜାହାଁଙ୍କ ନିର୍ଦ୍ଦେଶନାରେ ଡ୍ୟାନି ସିଦକଙ୍କର ନାୟିକା ଭାବରେ ଅଭିନୟ କରିଥିଲେ । ଏହାପରେ ୨୦୧୫ ମସିହାରେ ସେ ଅଲଭି ଅହମ୍ମଦଙ୍କ ନିର୍ଦ୍ଦେଶିତ ୟୁ ଟର୍ଣ୍ଣରେ ଆଦର୍ଶ ଅଦନାନ୍‌ଙ୍କ ସହ ଅଭିନୟ କରିଥିଲେ । ପରବର୍ତ୍ତୀ ସମୟରେ ଏକ୍ ପୃଥିବୀ ପ୍ରେମ, ମାୟାବିନୀ, ଶେଷ କଥା, ଆକାଶ ମହଲ, ପଦ୍ମର ପ୍ରେମ, ଗଣ୍ଟବୋ, ରୌଦ୍ର ଛାୟା, ଶିବରାତ୍ରୀ ଆଦି କଥାଚିତ୍ରରେ ଅଭିନୟ କରିଥିଲେ । ସେ ଛୋଟ ପରଦାରେ ମଧ୍ୟ ବିଭିନ୍ନ ଭୂମିକାରେ ଅଭିନୟ କରି ନିଜର ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିଛନ୍ତି । ତାଙ୍କର ପ୍ରଥମ ଦୂରଦର୍ଶନ ଧାରାବାହିକ ଥିଲା ଆଶୁତୋଷ ସୁଜନଙ୍କଦ୍ୱାରା ନିର୍ମିତ ମ୍ୟାନ୍‌ପାୱାର୍ । ତାଙ୍କର ଦ୍ୱିତୀୟ ଦୂରଦର୍ଶନ ମେଗା ଧାରାବାହିକ ଥିଲା ଅଫଶାନା ମିମିଙ୍କଦ୍ୱାରା ନିର୍ଦ୍ଦେଶିତ ଧାରାବାହିକ ପାଉଶ ଫାଗିନର ପାଲା । ଦୂରଦର୍ଶନ ଏବଂ ଧରାବାହିକରେ ଅଭିନୟ କରିବା ବ୍ୟତୀତ ସେ ବିଭିନ୍ନ ୱେବ୍ ସିରିଜ୍‌ରେ ମଧ୍ୟ ଅଭିନୟ କରୁଛନ୍ତି । ୨୦୧୯ ମସିହାରେ ସେ ପ୍ରଥମେ ୱେବ୍ ସରିଜିରେ ଅଭିନୟ କରିବା ଆରମ୍ଭ କରିଥିଲେ । ସୈକତ୍ ନସୀର୍‌‌ଙ୍କ ନିର୍ଦ୍ଦେଶିତ ୱେବ୍ ସିରିଜ୍ ଟ୍ରାପ୍‌ଡ୍‌ରେ ସେ କାମ କରିଥିଲେ, ଯେଉଁଥିରେ ତାଙ୍କ ସହ ଅଭିନୟ କରିଥିଲେ ଫର୍‌ହାନ୍ ଖାନ୍ ରିଓ ଓ ଆଜାଦ୍ ଅଦୋର୍ । ତାଙ୍କର ଦ୍ୱିତୀୟ ୱେବ୍ ସିରିଜ୍ ଥିଲା ଥୋକା, ଯାହାକି ୨୦୨୦ ମସିହାରେ ମୁକ୍ତିଲାଭ କରିଥିଲା । ଆନ୍ନା ମାମୁନଙ୍କ ନିର୍ଦ୍ଦେଶିତ ଏହି ସିରିଜ୍‌ରେ ସୁଲତାନାଙ୍କ ସହ ସୁମନ୍, ଆଚଲ୍, ଜନ୍‌ଙ୍କ ଭଳି ବଙ୍ଗଳାଦେଶୀ କଳାକାରମାନେ ଅଭିନୟ କରିଥିଲେ । ଆନ୍ନାଙ୍କର ଅନ୍ୟ ଏକ ୱେବ୍ ସିରିଜ୍ ପାର୍ଟନର୍‌ରେ ମଧ୍ୟ ସେ ଅଭିନୟ କରୁଛନ୍ତି । ସୁଲତାନା କିଛି ଆଲବମ୍ ଗୀତରେ ମଧ୍ୟ ଅଭିନୟ କରିଛନ୍ତି । ତାଙ୍କର ପ୍ରଥମ ଗୀତ ଥିଲା ବୋଉ ଆନେ ଦେ, ଯାହାର ନିର୍ଦ୍ଦେଶନା ଦେଇଥିଲେ ସୌକତ୍ ନସୀର୍ । ତାଙ୍କର ଦ୍ୱିତୀୟ ମ୍ୟୁଜିକ୍ ଭିଡିଓ ଥିଲା ସୁଇଟି, ଯାହାର ନିର୍ଦ୍ଦେଶନା ଦେଇଥିଲେ ଆନ୍ନା ମାମୁନ୍ ଏବଂ କଣ୍ଠଦାନ କରିଥିଲେ ଆକାଶ ସେନ୍ । ସେ କିଛି କବିତା ମଧ୍ୟ ଆବୃତ୍ତି କରିଛନ୍ତି ।
ଜରାୟୁ ଫାଇବ୍ରଏଡ,  (ଇଂରାଜୀ ଭାଷାରେ ୟୂଟେରାଇନ ଫାଇବ୍ରଏଡ ବା ୟୁଟେରାଇନ ଲିଓମାୟୋମା ବା ମାୟୋମା ବା ଫାଇବ୍ରୋମାୟୋମା ବା ଫାଇବ୍ରୋଲିଓମାୟୋମା ଯଥାକ୍ରମେ ,), ଜରାୟୁର ଏକ ବିନାଇନ ସ୍ମୁଥ ମାଂସପେଶୀ ଅର୍ବୁଦ  । ରୋଗ ଥିଲେ ମଧ୍ୟ ଅଧିକାଂଶ ମହିଳାଙ୍କର କୌଣସି ଲକ୍ଷଣ ନ ଥାଏ ଓ ଅନ୍ୟମାନଙ୍କର ଋତୁସ୍ରାବ ଶୂଳ ହୁଏ ବା ଅଧିକ ଋତୁସ୍ରାବ ହୁଏ । ଏହାର ଚାପ ମୂତ୍ରାଶୟ ଉପରେ ପଡ଼ିଲେ ବାରମ୍ବାର ମୂତ୍ରତ୍ୟାଗ କରିବା ଆବଶ୍ୟକ ହୁଏ । ଅଣ୍ଟାବିନ୍ଧା ଓ କଷ୍ଟଦାୟକ ଯୌନ ସଙ୍ଗମ‌ ହୁଏ । ଜଣେ ମହିଳାର ଏକ ବା ତ‌ତୋଧିକ ଜରାୟୁ ଫାଇବ୍ରଏଡ ହୋଇପାରେ । ବେଳେ ବେଳେ ଗର୍ଭାଧାନ କରିବା କଷ୍ଟକର ହୁଏ । ଏହାର ସଠିକ କାରଣ ଅଦ୍ୟାବଧି ଅଜ୍ଞାତ । ଫାଇବ୍ରଏଡ ପାରିବାରିକ ଦେଖାଯାଏ ଓ ହରମୋନ ସ୍ତର ଉପରେ ନିର୍ଭରଶୀଳ ଥାଏ । ସଙ୍କଟକାରୀ ଅବସ୍ଥାମାନଙ୍କର ନାମ ଯଥାକ୍ରମେ ମୋଟାପଣ ଓ ଅଧିକ ଲାଲ ମାଂସ ଭକ୍ଷଣ । ପେଲଭିସ ପରୀକ୍ଷା ଓ ମେଡିକାଲ ଇମେଜିଙ୍ଗ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ଲକ୍ଷଣ ନ ଥିଲେ ଚିକିତ୍ସା ଆବଶ୍ୟକ ହୁଏ ନାହିଁ । ସ୍ୱଳ୍ପ ଲକ୍ଷଣ ବିଶିଷ୍ଟ ହୋଇଥିଲେ ଆଇବୁପ୍ରୋଫେନ ବା ପାରାସେଟାମଲ ଦେଲେ ଉପକାର ମିଳେ । ଅତ୍ୟଧିକ ଋତୁସ୍ରାବ ହେଉଥିଲେ ଲୌହ ପରିପୂରକ ଆବଶ୍ୟକ ହୁଏ । ଗୋନାଡୋଟ୍ରୋପିନ ହରମୋନ ଆଗୋନିସ୍ଟ ଔଷଧ ଦେଲେ ଫାଇବ୍ରଏଡ ଆକାର କମିଯାଏ କିନ୍ତୁ ଏହି ଔଷଧ ଅତି ଦାମିକା ଓ ଏହାର ପାର୍ଶ୍ୱପ୍ରତିକ୍ରିୟା ଅଧିକ ଥାଏ । ଅତ୍ୟଧିକ ଲକ୍ଷଣ‌ଯୁକ୍ତ ଥିଲେ ଅପରେଶନ କରି ଫାଇବ୍ରଏଡ ବା ଜରାୟୁ ବାହାର କରିଦିଆଯାଏ । ଜରାୟୁ ଧମନୀ ଏମ୍ବୋଲାଇଜେସନ ସାହାଯ୍ୟ କରିପାରେ । କର୍କଟ ସ୍ୱରୁପ କ୍ୱଚିତ ଦେଖାଯାଏ ଓ ଏହାକୁ ଲିଓମାୟୋସାର୍କୋମା କୁହାଯାଏ । ଏହା ବିନାଇନ ଫାଇବ୍ରଏଡରୁ ଜାତ ହୁଏ ନାହିଁ । ପଚାଶ ବର୍ଷ ମଧ୍ୟରେ ୨୦ରୁ ୮୦ % ମହିଳାଙ୍କର ଫାଇବ୍ରଏଡ ହୁଏ । ସନ ୨୦୧୩ର ଆକଳନ ଅନୁସାରେ ୧୭୧ ନିୟୁତ ମହିଳାଙ୍କର ଏହି ରୋଗ ହୋଇଥିଲେ । ମଧ୍ୟମ ଓ ଶେଷ ପ୍ରଜନନକ୍ଷମ ମହିଳାଙ୍କର ଏହି ରୋଗ ହୁଏ । ଋତୁବନ୍ଦ ପରେ ଏହାର ଆକାର କମିଯାଏ । ହିସ୍ଟେରେକ୍ଟୋମି ଅପରେଶନ ଫାଇବ୍ରଏଡ ରୋଗ ନିମନ୍ତେ ଆମେରିକାରେ ଏକ ସାଧାରଣ କାରଣରୂପେ ବିବେଚିତ ।
କୁମ୍ଭ ମେଳା ଏବଂ କୁମ୍ଭ ରାଶି ସହ ଦ୍ୱନ୍ଦରେ ପଡ଼ିବେନାହିଁ । କୁମ୍ଭ  ସଂସ୍କୃତ:      , ଭାରତରେ ଘରମାନଙ୍କରେ ବ୍ୟବହୃତ ଏକ ପ୍ରକାର ପାତ୍ର । ପାରମ୍ପରିକ ଭାବେ ଏହା କୁମ୍ଭାରଦ୍ୱାରା ତିଆରି ହୋଇଥାଏ । ହିନ୍ଦୁ ବୌଦ୍ଧ ଏବଂ ଜୈନ ମତବାଦ ଅନୁସାରେ କୁମ୍ଭ ଏକ ଗର୍ଭକୁ ଦର୍ଶାଏ । ଏହା ମଣିଷର ପ୍ରଜନନ, ଜୀବନ, ଉତ୍ପାଦନକ୍ଷମ ଶକ୍ତି ଏବଂ ଜୀବିକାକୁ ବୁଝାଏ । ଏହା ସାଧାରଣ ଭାବରେ ଦେବୀମାନଙ୍କ ସହ ବିଶେଷ ସମ୍ପର୍କ ଅଛି ଏବଂ ନିର୍ଦ୍ଦିଷ୍ଟ ଭାବରେ ଦେବୀ ଗଙ୍ଗାଙ୍କ ସହ ଆଲୋଚ୍ୟ । ପୌରାଣିକ ଉତ୍ପତି ହିନ୍ଦୁ ପୁରାଣ ଅନୁସାରେ, ଶିବଙ୍କର ବିବାହ ଉତ୍ସବ ସକାଶେ ପ୍ରଥମ କୁମ୍ଭ ପ୍ରଜାପତିଙ୍କଦ୍ୱାରା ତିଆରି ହୋଇଥିଲା । ତେଣୁ ସେ ହେଉଛନ୍ତି ପ୍ରଥମ କୁମ୍ଭାର । ଅନ୍ୟଏକ କିମ୍ବଦନ୍ତି କୁହେ ସମୁଦ୍ର ମନ୍ଥନ ସମୟରେ ଦେବତାମାନଙ୍କୁ ପ୍ରାପ୍ତ ହୋଇଥବା ଅମୃତକୁ ପରଷିବା ପାଇଁ ବିଶ୍ୱକର୍ମାଙ୍କଦ୍ୱାରା ପ୍ରଥମ କୁମ୍ଭ ନିର୍ମିତ ହୋଇଥିଲା । ହିନ୍ଦୁ ଶାସ୍ତ୍ର ଅନୁଯାୟୀ, ମନୁଷ୍ୟ କୁମ୍ଭଠାରୁ ସୃଷ୍ଟି ବୋଲି ଆନେକ ଆଧାର ମିଳେ । ଏକ କିମ୍ବଦନ୍ତି ଅନୁଯାୟୀ ଋଷି ଅଗସ୍ତ୍ୟ ଏକ କୁମ୍ଭ ବା ଗର୍ଭ ମଧ୍ୟରୁ ଜାତ ହୋଇଥିଲେ । ଭାରତୀୟ ଜ୍ୟୋତିଷ ଶାସ୍ତ୍ରରେ, କୁମ୍ବ ରାଶି ଭାବେ ନିଆଯାଏ ଇଂରାଜୀ:  (କୁମ୍ଭ ରାଶି) ଏବଂ ଏହା ମଧ୍ୟ ଏକ ମେଳା ନାମରେ ଜଣାଯାଏ  । କୁମ୍ଭ ମେଳା, ଯାହା ବୃହଷ୍ପତି ଗ୍ରହର କୁମ୍ଭ ରାଶିକୁ ଗମନ କରିବା ସମୟରେ ପାଳନ କରାଯାଏ । ହିନ୍ଦୁ ଧର୍ମାମବଲମ୍ବୀମାନେ ମହୋଦଧିରେ ଏହିଦିନ ବୁଡ଼ ପକାଇଥାନ୍ତି । ମହାକୁମ୍ଭ ପ୍ରତି ବାର ବର୍ଷରେ ଥରେ ପଡ଼ିଥାଏ । ହିନ୍ଦୁ କାହାଣୀ ରାମାୟଣରେ , ରାବଣର ଭାଇ କୁମ୍ଭକର୍ଣ୍ଣର ଏକ ପୁତ୍ରର ନାମ କୁମ୍ଭ ଥିଲା । ବ୍ୟବହାର ଅନେକ ଧାର୍ମିକ ଉତ୍ସବମାନଙ୍କରେ ଏବଂ ହିନ୍ଦୁ କ୍ରିୟାକର୍ମମାନଙ୍କରେ କୁମ୍ଭ ବା କଳସଗୁଡ଼ିକ ଜଳ ପୂର୍ଣ୍ଣ କରାଯାଇ ଆମ୍ବ ପତ୍ରରେ ସଜାଯାଇଥାଏ । ବେଳେବେଳେ ଗହଣା ସହ ମଧ୍ୟ ସଜାଯାଏ ଯାହା ପ୍ରାଚୀନ ଭାରତରେ ଅଧିକ ବ୍ୟବହୃତ ହୋଇଥିଲା । ଏହି ବିଧି ମଧ୍ୟ ଏବେ ଦେଖିବାକୁ ମିଳେ ।
ଟୁକାଟିନିବ  (ଇଂରାଜୀ ଭାଷାରେ ), ବେପାର ନାମ ଟୁକିସା, ହେଉଛି ଏକ ଔଷଧ ଯାହା ଏଚଇଆର୨-ଯୁକ୍ତାତ୍ମକ  ( 2) ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ବ୍ୟବହୃତ ହୁଏ ଯାହା ସ୍ଥାନୀୟ ଥାଏ କିନ୍ତୁ ଆଗେଇ ଯାଇଥାଏ କିମ୍ବା ଶରୀରର ଅନ୍ୟ ଅଂଶକୁ ବ୍ୟାପିଥାଏ । ଯେତେବେଳେ ଅନ୍ୟାନ୍ୟ ଔଷଧ କାମ କରେନି ସେତେବେଳେ ଏହା କ୍ୟାପେସିଟାବିନ ଏବଂ ଟ୍ରାଷ୍ଟୁଜୁମାବ ସହିତ ଏକତ୍ର ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାନ୍ତି, ଥକାପଣ, ପାଟିର ପ୍ରଦାହ, ଯକୃତ ସମସ୍ୟା ଏବଂ ରାସ ହୋଇପାରେ । ପାମାର-ପ୍ଲାଣ୍ଟାର ଏରିଥ୍ରୋଡିସଏସଥେସିଆ ନାମକ ଏକ ଦାଗ ଦେଖାଯାଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ମାନବ ଏପିଡର୍ମାଲ୍ ବୃଦ୍ଧି ଫ୍ୟାକ୍ଟର୍ ରିସେପ୍ଟର 2  ( 2)ର ଏକ ଟାଇରୋସିନ କାଇନେଜ ଇନହିବିଟର  । ୨୦୨୦ ମସିହାରେ ଆମେରିକା ଓ ଅଷ୍ଟ୍ରେଲିଆରେ, ଏବଂ୨୦୨୧ରେ ୟୁରୋପରେ ଚିକିତ୍ସା କ୍ଷେତ୍ରର ବ୍ୟବହାର ପାଇଁ ଟୁକାଟିନିବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ଚିକିତ୍ସା ପିଛା ମାସକୁ ପ୍ରାୟ ୨୧,୦୦୦ ଡଲାର ଖର୍ଚ୍ଚ ହୋଇଥାଏ ।
ମସ୍ତାନି ଥିଲେ ମରାଠ ପେଶୱା ବାଜିରାଓଙ୍କ ଦ୍ୱିତୀୟ ପତ୍ନୀ । ସେ ଖୁବ ସୁନ୍ଦର ଓ ସାହସୀ ମହିଳା ଥିଲେ । କଳା,ସାହିତ୍ୟ, ଓ ଯୁଧ୍ୟ ବିଦ୍ୟାରେ ସେ ଥିଲେ ନିପୁଣ । ବାଜିରାଓଙ୍କ ପ୍ରତି ଥିଲା ତାଙ୍କର ଗଭୀର ପ୍ରେମ କିନ୍ତୁ ସେ ସର୍ବଦା ବାଜିରାଓଙ୍କ ମା ଓ ଭାଇଙ୍କଦ୍ୱାରା ଉପେକ୍ଷିତ ହେଉଥିଲେ । ବ୍ୟକ୍ତିଗତ ଜୀବନ ମସ୍ତାନି ଥିଲେ ବୁନ୍ଦେଲଖଣ୍ଡ ରାଜା ଛାତ୍ରସାଲଙ୍କ ସୁପୁତ୍ରୀ । ସେ ମଔସହାନିଆଠାରେ ଜନ୍ମ ଗ୍ରହଣ କରିଥିଲେ । ବର୍ତ୍ତମାନ ଏହା ଛତ୍ରପୁର ଜିଲ୍ଲା  (ମଧ୍ୟପ୍ରଦେଶ) ବୋଲି କୁହାଯାଉଛି  । ଧୂବେଲାଠାରେ ଥିବା ମସ୍ତାନି ମହଲରେ ସେ ରହୁଥିଲେ । ମସ୍ତାନି ମହଲ ବାଜିରାଓ ତାଙ୍କ ପାଇଁ ଗଢ଼ି ଥିଲେ । ଆତ୍ମଜୀବନୀ ମସ୍ତାନି ଥିଲେ ବୁନ୍ଦେଲଖଣ୍ଡ ରାଜା ଛତ୍ରସାଲଙ୍କ ପୁତ୍ରୀ । ଯେତେବେଳେ ଆଲହବାଦ ରାଜା ପଠାଣ ମହମଦ ଖାନ ବଙ୍ଗାଶ ବୁନ୍ଦେଳଖଣ୍ଡ ଆକ୍ରମଣ କରିଥିଲେ  (୧୭୨୭-୧୭୨୮) ଛତ୍ରସାଲ ବାଜିରାଓଙ୍କୁ ଗୁପ୍ତ ସନ୍ଦେଶ ପଠେଇ ସାହାଯ୍ୟ ମାଗିଥିଲେ  । ବାଜିରାଓ ତାଙ୍କୁ ଯୁଧ୍ୟରେ ସାହାଯ୍ୟ କରିଥିଲେ ଓ ବିଜୟୀ କରିଥିଲେ । ବଦଳରେ ରାଜା ବାଜିରାଓଙ୍କୁ ନିଜ ଝିଅ ମସ୍ତାନିଙ୍କୁ ଓ ୩ଟି ରାଜ୍ୟ ଝାଁସୀ,ସାଗର,କଳ୍ପି ଦେଇଥିଲେ । ଆହୁରି ମଧ୍ୟ ସେ ୩୩ ଲକ୍ଷ ସୁନା ମୁଦ୍ରା ତାଙ୍କୁ ଦେଇଥିଲେ । ଆଉ ଏକ ସୂତ୍ରରୂ ପ୍ରକାଶ ମସ୍ତାନି ଥିଲେ ହାଇଦ୍ରାବାଦ ନିଜାମଙ୍କ ଝିଅ । ବାଜିରାଓ ତାଙ୍କ ଅଧା ମୁସଲିମ ପତ୍ନୀ ମସ୍ତାନିଙ୍କୁ ବହୁତ ଭଲ ପାଉଥିଲେ ।